text:
 Avis juridique important
 |
 21995D0420(01)
 Απόφαση του Συμβουλίου του ΕΟΧ αριθ. 1/95 της 10ης Μαρτίου 1995 σχετικά με την έναρξη ισχύος της συμφωνίας για τον Ευρωπαϊκό Οικονομικό Χώρο όσον αφορά το Πριγκιπάτο του Λιχτενστάιν
 Επίσημη Εφημερίδα αριθ. L 086 της 20/04/1995 σ. 0058 - 0084
 ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΟΥ ΕΟΧ αριθ. 1/95 της 10ης Μαρτίου 1995 σχετικά με την έναρξη ισχύος της συμφωνίας για τον Ευρωπαϊκό Οικονομικό Χώρο όσον αφορά το Πριγκιπάτο του Λιχτενστάιν ΤΟ ΣΥΜΒΟΥΛΙΟ ΤΟΥ ΕΟΧ, ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο (ΕΟΧ), όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο και όπως τροποποιήθηκε τελευταία από την απόφαση αριθ. 10/95 της Μεικτής Επιτροπής του ΕΟΧ (1), καλούμενη στο εξής συμφωνία, και ιδίως το άρθρο 1 παράγραφος 2 του πρωτοκόλλου προσαρμογής της συμφωνίας, ΕΚΤΙΜΩΝΤΑΣ: ότι η τελωνειακή συνθήκη της 29ης Μαρτίου 1923 μεταξύ του Πριγκιπάτου του Λιχτενστάιν και της Ελβετικής Συνομοσπονδίας τροποποιήθηκε στις 2 Νοεμβρίου 1994 ώστε να καταστεί δυνατή η συμμετοχή του Λιχτενστάιν στον ΕΟΧ 7 ότι στις 20 Δεκεμβρίου 1994 το Συμβούλιο του ΕΟΧ έκρινε, σχετικά με την έναρξη της ισχύος της συμφωνίας όσον αφορά το Λιχτενστάιν, ότι πληρούται ο όρος του άρθρου 121 στοιχείο β) της συμφωνίας, σύμφωνα με τον οποίο η περιφερειακή ένωση μεταξύ της Ελβετίας και του Λιχτενστάιν δεν πρέπει να παρεμποδίζει την εύρυθμη λειτουργία της συμφωνίας 7 ότι απαιτούνται ορισμένες προσαρμογές της συμφωνίας λόγω της έναρξης της ισχύος της όσον αφορά το Λιχτενστάιν 7 ότι πρέπει να εγκριθούν οι δηλώσεις που έχουν προσαρτηθεί στην παρούσα απόφαση 7 ότι πρέπει να καθοριστεί η ημερομηνία για την έναρξη ισχύος της συμφωνίας όσον αφορά το Λιχτενστάιν 7 ότι, σύμφωνα με το άρθρο 1 παράγραφος 3 του πρωτοκόλλου προσαρμογής της συμφωνίας, επιτρέπεται στο Λιχτενστάιν να συμμετάσχει στην απόφαση του Συμβουλίου του ΕΟΧ σχετικά με την έναρξη της ισχύος της συμφωνίας όσον αφορά το Λιχτενστάιν, ΑΠΟΦΑΣΙΖΕΙ: Άρθρο 1 Η περιφερειακή ένωση μεταξύ της Ελβετίας και του Λιχτενστάιν δεν παρεμποδίζει την εύρυθμη λειτουργία της συμφωνίας. Άρθρο 2 Στο πρωτόκολλο 3, που αφορά τα προϊόντα του άρθρου 8 παράγραφος 3 στοιχείο β) της συμφωνίας, το άρθρο 13 στο οποίο προβλέπονται ειδικοί διακανονισμοί για ορισμένες χώρες τροποποιείται ως εξής: α) το υπάρχον εδάφιο μετατρέπεται σε παράγραφο «1» 7 β) μετά την παράγραφο 1 προστίθεται η ακόλουθη νέα παράγραφος: «2. Όσον αφορά το Λιχτενστάιν, οι διατάξεις του παρόντος πρωτοκόλλου εφαρμόζονται από την 1η Ιανουαρίου 2000.». Άρθρο 3 Στο πρωτόκολλο 4, που αφορά τους κανόνες καταγωγής, προστίθεται η ακόλουθη παράγραφος στο άρθρο 2: «4. Κατά παρέκκλιση από την παράγραφο 1, το έδαφος του Πριγκιπάτου του Λιχτενστάιν δεν θεωρείται, μέχρι την 1η Ιανουαρίου 2000, ως έδαφος του ΕΟΧ, όταν πρόκειται για προσδιορισμό της καταγωγής των προϊόντων που αναφέρονται στους πίνακες Ι και ΙΙ του πρωτοκόλλου 3 και τα προϊόντα αυτά θεωρούνται καταγωγής ΕΟΧ μόνο αν έχουν ληφθεί πλήρως ή έχουν υποστεί επαρκή επεξεργασία ή μεταποίηση στα εδάφη των λοιπών συμβαλλομένων μερών.». Άρθρο 4 Στο πρωτόκολλο 47, που αφορά την κατάργηση των τεχνικών εμποδίων στο εμπόριο οίνου, προστίθεται το ακόλουθο κείμενο ως έκτο εδάφιο του κυρίως


text: μέρους: «Για προϊόντα καλυπτόμενα από τις πράξεις που αναφέρονται στο παρόν πρωτόκολλο, το Λιχτενστάιν μπορεί να εφαρμόζει στην αγορά του την ελβετική νομοθεσία η οποία απορρέει από την περιφερειακή του ένωση με την Ελβετία εκ παραλλήλου με τη νομοθεσία εκτέλεσης των πράξεων που αναφέρονται στο παρόν πρωτόκολλο. Οι διατάξεις για την ελεύθερη κυκλοφορία των εμπορευμάτων οι οποίες περιέχονται στην παρούσα συμφωνία ή σε πράξεις που αναφέρονται σε αυτήν εφαρμόζονται για τις εξαγωγές από το Λιχτενστάιν στα λοιπά συμβαλλόμενα μέρη μόνο ως προς τα προϊόντα που είναι σύμφωνα με τις πράξεις που αναφέρονται στο παρόν πρωτόκολλο.». Άρθρο 5 Τα παραρτήματα I, II, IV, VI, VII, IX, XII, XIII, XVI έως XVIII, XX και XXI της συμφωνίας τροποποιούνται όπως καθορίζεται στα παραρτήματα 1 έως 13 της παρούσας απόφασης. Άρθρο 6 Η συμφωνία, όπως προσαρμόζεται με την παρούσα απόφαση, αρχίζει να ισχύει όσον αφορά το Λιχτενστάιν κατά την ημερομηνία έναρξης της ισχύος της απόφασης. Άρθρο 7 1. Η παρούσα απόφαση τίθεται σε ισχύ την 1η Μαΐου 1995, με την προϋπόθεση ότι: - η συμφωνία της 2ας Νοεμβρίου 1994 μεταξύ του Λιχτενστάιν και της Ελβετίας για την τροποποίηση της συμφωνίας της 29ης Μαρτίου 1923 για την ενσωμάτωση του Πριγκιπάτου του Λιχτενστάιν στην ελβετική τελωνειακή επικράτεια θα έχει τεθεί σε ισχύ κατά την ημερομηνία αυτή, - το Λιχτενστάιν θα έχει καταθέσει έως την εν λόγω ημερομηνία τα έγγραφα επικύρωσης της συμφωνίας και του πρωτοκόλλου προσαρμογής της συμφωνίας σύμφωνα με το άρθρο 129 παράγραφος 2 τρίτο εδάφιο της συμφωνίας και το άρθρο 22 παράγραφος 4 του πρωτοκόλλου προσαρμογής και - θα έχουν πραγματοποιηθεί όλες οι κοινοποιήσεις προς το Συμβούλιο του ΕΟΧ που προβλέπονται στο άρθρο 103 παράγραφος 1 της συμφωνίας. 2. Εάν οι όροι της παραγράφου 1 δεν πληρούνται κατά την προβλεπόμενη ημερομηνία, η παρούσα απόφαση τίθεται σε ισχύ την πρώτη ημέρα του μήνα που έπεται εκείνου κατά τον οποίο εκπληρώθηκαν οι εν λόγω όροι. Εάν, ωστόσο, οι όροι εκπληρωθούν λιγότερο από δεκαπέντε ημέρες πριν από την έναρξη του επόμενου μήνα, η παρούσα απόφαση τίθεται σε ισχύ την πρώτη ημέρα του δεύτερου μήνα μετά την εκπλήρωση των σχετικών όρων. 3. Εάν οι όροι δεν έχουν εκπληρωθεί έως τις 30 Ιουνίου 1995, το Συμβούλιο του ΕΟΧ και το Λιχτενστάιν θα επανεξετάσουν την κατάσταση. Άρθρο 8 Η παρούσα απόφαση και οι προσαρτημένες δηλώσεις θα δημοσιευθούν στο τμήμα ΕΟΧ και το προσάρτημα ΕΟΧ της Επίσημης Εφημερίδας των Ευρωπαϊκών Κοινοτήτων. Βρυξέλλες, 10 Μαρτίου 1995. Για το Συμβούλιο του ΕΟΧ Ο Πρόεδρος A. JUPPΙ ΠΑΡΑΡΤΗΜΑ 1 της απόφασης αριθ. 1/95 του Συμβουλίου του ΕΟΧ Το παράρτημα Ι (ΚΤΗΝΙΑΤΡΙΚΑ ΚΑΙ ΦΥΤΟΫΓΕΙΟΝΟΜΙΚΑ ΘΕΜΑΤΑ) της συμφωνίας ΕΟΧ, όπως τροποποιήθηκε με τις αποφάσεις αριθ. 7/94 (1) της 21ης Μαρτίου 1994, αριθ. 12/94 (2) της Μεικτής Επιτροπής του ΕΟΧ της 28ης Σεπτεμβρίου 1994, 2/95 (3), 3/95 (4) και 4/95 (5) τροποποιείται κατά τα κατωτέρω. Α. Μετά την εισαγωγή προστίθενται η ακόλουθη επικεφαλίδα και τα ακόλουθα εδάφια: «ΠΡΟΣΑΡΜΟΓΕΣ ΚΑΤΑ ΤΟΜΕΙΣ Το Λιχτενστάιν θα θέσει σε εφαρμογή τις διατάξεις του κεφαλαίου Ι, Κτηνιατρικά θέματα, έως την 1η Ιανουαρίου 2000. Η Μεικτή Επιτροπή του ΕΟΧ θα επανεξετάσει την κατάσταση

type: contracts

jurisdiction: EU


text: κατά τη διάρκεια του 1999. Για προϊόντα καλυπτόμενα από το κεφάλαιο ΙΙ, Ζωοτροφές, και το κεφάλαιο ΙΙΙ, Φυτοϋγειονομικά θέματα, το Λιχτενστάιν μπορεί να εφαρμόζει στην αγορά του την ελβετική νομοθεσία η οποία απορρέει από την περιφερειακή του ένωση με την Ελβετία εκ παραλλήλου με τη νομοθεσία εκτέλεσης των πράξεων που αναφέρονται στα εν λόγω κεφάλαια.». Β. Κεφάλαιο ΙΙ. ΖΩΟΤΡΟΦΕΣ Η παράγραφος 1 του εισαγωγικού τμήματος του κεφαλαίου ΙΙ, Ζωοτροφές, διαγράφεται. ΠΑΡΑΡΤΗΜΑ 2 της απόφασης αριθ. 1/95 του Συμβουλίου του ΕΟΧ Το παράρτημα II (ΤΕΧΝΙΚΟΙ ΚΑΝΟΝΕΣ, ΠΡΟΤΥΠΑ, ΔΟΚΙΜΕΣ ΚΑΙ ΠΙΣΤΟΠΟΙΗΣΗ) της συμφωνίας ΕΟΧ, όπως τροποποιήθηκε με τις αποφάσεις της Μεικτής Επιτροπής του ΕΟΧ αριθ. 7/94 (1) της 21ης Μαρτίου 1994, αριθ. 12/94 έως 16/94 (2) της 28ης Σεπτεμβρίου 1994, αριθ. 30/94 έως 44/94 (3) της 15ης Δεκεμβρίου 1994, και 5/95 (4), 6/95 (5), 7/95 (6), 8/95 (7) και 9/95 (8) τροποποιείται κατά τα κατωτέρω. Α. Στο κεφάλαιο ΠΡΟΣΑΡΜΟΓΕΣ ΚΑΤΑ ΤΟΜΕΙΣ η εξής παράγραφος προστίθεται μετά το μοναδικό εδάφιο: «Για προϊόντα καλυπτόμενα από τις πράξεις που αναφέρονται στο παρόν παράρτημα, το Λιχτενστάιν μπορεί να εφαρμόζει στην αγορά του ελβετικούς τεχνικούς κανόνες και πρότυπα τα οποία απορρέουν από την περιφερειακή του ένωση με την Ελβετία εκ παραλλήλου με τη νομοθεσία εκτέλεσης των πράξεων που αναφέρονται στο παρόν παράρτημα. Οι διατάξεις για την ελεύθερη κυκλοφορία των εμπορευμάτων οι οποίες περιέχονται στην παρούσα συμφωνία ή σε πράξεις που αναφέρονται σε αυτήν εφαρμόζονται για τις εξαγωγές από το Λιχτενστάιν στα λοιπά συμβαλλόμενα μέρη μόνον ως προς τα προϊόντα που είναι σύμφωνα με τις πράξεις που αναφέρονται στο παρόν παράρτημα.» ΑΝΑΦΕΡΟΜΕΝΕΣ ΠΡΑΞΕΙΣ B. Κεφάλαιο I. ΟΧΗΜΑΤΑ ΜΕ ΚΙΝΗΤΗΡΑ 1. Στην προσαρμογή β) του σημείου 1 (οδηγία 70/156/ΕΟΚ του Συμβουλίου) πριν από τις λέξεις «16 για τη Νορβηγία» παρεμβάλλονται οι λέξεις «FL για το Λιχτενστάιν». 2. Στην προσαρμογή γ) του σημείου 1 (οδηγία 70/156/ΕΟΚ του Συμβουλίου) πριν από τη λέξη «Νορβηγία: . . .» παρεμβάλλεται η λέξη «Λιχτενστάιν: . . .». 3. Στην προσαρμογή του σημείου 45α (οδηγία 91/226/ΕΟΚ του Συμβουλίου) πριν από τις λέξεις «16 για τη Νορβηγία» παρεμβάλλονται οι λέξεις «FL για το Λιχτενστάιν». 4. Στην προσαρμογή του σημείου 45γ (οδηγία 92/22/ΕΟΚ του Συμβουλίου) πριν από τις λέξεις «16 για τη Νορβηγία» παρεμβάλλονται οι λέξεις «FL για το Λιχτενστάιν». 5. Στην προσαρμογή του σημείου 45δ (οδηγία 92/23/ΕΟΚ του Συμβουλίου) πριν από τις λέξεις «16 για τη Νορβηγία» παρεμβάλλονται οι λέξεις «FL για το Λιχτενστάιν». 6. Στην προσαρμογή του σημείου 45στ (οδηγία 92/61/ΕΟΚ του Συμβουλίου), πριν από τις λέξεις «16 για τη Νορβηγία» παρεμβάλλονται οι λέξεις «FL για το Λιχτενστάιν». Γ. Κεφάλαιο ΧΙΙ. ΤΡΟΦΙΜΑ 1. Κάτω από την επικεφαλίδα «Κεφάλαιο ΧΙΙ. Τρόφιμα» παρεμβάλλεται η ακόλουθη προσαρμογή: «Το Λιχτενστάιν θα συμμορφωθεί με τις διατάξεις των πράξεων που αναφέρονται στο παρόν κεφάλαιο έως την 1η Ιανουαρίου 2000. Ωστόσο, το Λιχτενστάιν θα καταβάλει κάθε δυνατή προσπάθεια ώστε να συμμορφωθεί με τις εν λόγω διατάξεις έως την 1η Ιανουαρίου 1997. Άλλως, η Μεικτή Επιτροπή του ΕΟΧ θα επανεξετάσει την κατάσταση.» Δ. Κεφάλαιο ΧΙΧ. ΓΕΝΙΚΕΣ ΔΙΑΤΑΞΕΙΣ ΓΙΑ ΤΑ ΤΕΧΝΙΚΗΣ ΦΥΣΕΩΣ ΕΜΠΟΔΙΑ ΣΤΟ ΕΜΠΟΡΙΟ 1. Στην προσαρμογή ζ) του σημείου 1 (οδηγία 83/189/ΕΟΚ


text: του Συμβουλίου) η μνεία του «SNV (Λιχτενστάιν)», περιλαμβανομένης της διευθύνσεως, αντικαθίσταται από τα εξής: «TPMN (Λιχτενστάιν), Liechtensteinische Technische Prόf-, Mess- und Normenstelle, Kirchstraίe 7, FL-9490-Vaduz.» ΠΑΡΑΡΤΗΜΑ 3 της απόφασης αριθ. 1/95 του Συμβουλίου του ΕΟΧ Το παράρτημα IV (ΕΝΕΡΓΕΙΑ) της συμφωνίας ΕΟΧ, όπως τροποποιήθηκε με την απόφαση αριθ. 7/94 (1) της Μεικτής Επιτροπής του ΕΟΧ της 21ης Μαρτίου 1994, τροποποιείται κατά τα κατωτέρω. Στο σημείο 3α (απόφαση 77/190/ΕΟΚ της Επιτροπής) το προσάρτημα 3 της απόφασης συμπληρώνεται με τους πίνακες 4, 5 και 6, ως εξής: «Πίνακας 4 του ΠΡΟΣΑΡΤΗΜΑΤΟΣ Α ΟΝΟΜΑΣΙΕΣ ΠΡΟΪΟΝΤΩΝ ΠΕΤΡΕΛΑΙΟΥ >ΘΕΣΗ ΠΗΝΑΚΑ> Πίνακας 5 του ΠΡΟΣΑΡΤΗΜΑΤΟΣ Β ΠΡΟΔΙΑΓΡΑΦΕΣ ΚΑΥΣΙΜΩΝ ΚΙΝΗΤΗΡΩΝ >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ> Πίνακας 5 του ΠΡΟΣΑΡΤΗΜΑΤΟΣ Γ ΠΡΟΔΙΑΓΡΑΦΕΣ ΚΑΥΣΙΜΩΝ >ΘΕΣΗ ΠΗΝΑΚΑ> ΠΑΡΑΡΤΗΜΑ 4 της απόφασης αριθ. 1/95 του Συμβουλίου ΕΟΧ Το παράρτημα VI (ΚΟΙΝΩΝΙΚΕΣ ΑΣΦΑΛΙΣΕΙΣ) της συμφωνίας ΕΟΧ, όπως τροποποιήθηκε με τις αποφάσεις 7/94 (1) της Μεικτής Επιτροπής του ΕΟΧ της 21ης Μαρτίου 1994 και αριθ. 24/94 της 2ας Δεκεμβρίου (2), τροποποιείται κατά τα κατωτέρω. ΑΝΑΦΕΡΟΜΕΝΕΣ ΠΡΑΞΕΙΣ 1. Στο σημείο 1 (κανονισμός (ΕΟΚ) αριθ. 1408/71 του Συμβουλίου) παρεμβάλλονται οι ακόλουθες προσαρμογές: α) στην προσαρμογή ια): «ΙΣΤ. ΛΙΧΤΕΝΣΤΑΙΝ Κανένα.» 7 β) στην προσαρμογή ιβ): «ΙΣΤ. ΛΙΧΤΕΝΣΤΑΙΝ α) Επιδόματα χηρείας (Νόμος για την παροχή επιδομάτων χηρείας της 25ής Νοεμβρίου 1981). β) Επιδόματα για τους τυφλούς (Νόμος για την παροχή επιδομάτων στους τυφλούς της 17ης Δεκεμβρίου 1970). γ) Επιδόματα μητρότητας (Νόμος για την παροχή επιδομάτων μητρότητας της 25ης Νοεμβρίου 1981). δ) Συμπληρωματικές παροχές ασφάλισης γήρατος, επιζώντων και αναπηρίας (Νόμος για τις συμπληρωματικές παροχές ασφάλισης γήρατος, επιζώντων και αναπηρίας της 10ης Δεκεμβρίου 1965, όπως αναθεωρήθηκε στις 12 Νοεμβρίου 1992). ε) Επίδομα για τα άτομα που χρειάζονται βοήθεια (Νόμος για τις συμπληρωματικές παροχές ασφάλισης γήρατος, επιζώντων και αναπηρίας της 10ης Δεκεμβρίου 1965, όπως αναθεωρήθηκε στις 12 Νοεμβρίου 1992).» 7 γ) στην προσαρμογή ιγ): «ΙΣΤ. ΛΙΧΤΕΝΣΤΑΙΝ Κανένα.» 7 δ) στην προσαρμογή ιγα): «ΙΣΤ. ΛΙΧΤΕΝΣΤΑΙΝ Κανένα.» 7 ε) στην προσαρμογή ιγβ): «ΙΣΤ. ΛΙΧΤΕΝΣΤΑΙΝ Το σύνολο των αιτήσεων για τις βασικές συντάξεις γήρατος, επιζώντων και αναπηρίας καθώς και τις συντάξεις γήρατος, επιζώντων και αναπηρίας του συστήματος επαγγελματικής ασφάλισης, εφόσον οι ρυθμίσεις του αντίστοιχου συνταξιοδοτικού ταμείου δεν περιέχουν διατάξεις για μειώσεις.» 7 στ) στην προσαρμογή ιδ), κάτω από την επικεφαλίδα «ΙΣΤ. ΛΙΧΤΕΝΣΤΑΙΝ:» i) το παρόν κείμενο της προσαρμογής μετατρέπεται σε παράγραφο 1, ii) στην προσαρμογή προστίθενται τα ακόλουθα: «2. Κατά παρέκκλιση από τις διατάξεις του άρθρου 10 παράγραφος 2 του κανονισμού, οι κεκτημένες παροχές (Freizόgigkeitsleistung), σύμφωνα με το νόμο για τις επαγγελματικές παροχές της 20ής Οκτωβρίου 1987, καταβάλλονται τοις μετρητοίς κατ' αίτησή του σε μισθωτό ή μη μησθωτό που δεν υπάγεται πλέον στη νομοθεσία του Λιχτενστάιν κατά τις διατάξεις του τίτλου ΙΙ του κανονισμού, εάν ο ενδιαφερόμενος εγκαταλείψει οριστικά τον οικονομικό χώρο Λιχτενστάιν και Ελβετίας πριν από την 1η Ιανουαρίου 1998 και απαιτήσει τις εν λόγω χρηματικές παροχές πριν από την 1η Ιανουαρίου 1998.» 2. Στο σημείο 2 (κανονισμός (ΕΟΚ) αριθ. 574/72 του Συμβουλίου) παρεμβάλλονται οι ακόλουθες προσαρμογές: α) στην προσαρμογή δα): «81. ΑΥΣΤΡΙΑ - ΛΙΧΤΕΝΣΤΑΙΝ Κανένα. 97. ΦΙΝΛΑΝΔΙΑ - ΛΙΧΤΕΝΣΤΑΙΝ Χωρίς αντικείμενο. 112. ΙΣΛΑΝΔΙΑ - ΛΙΧΤΕΝΣΤΑΙΝ Χωρίς αντικείμενο. 115. ΛΙΧΤΕΝΣΤΑΙΝ - ΒΕΛΓΙΟ Χωρίς αντικείμενο.


text: 116. ΛΙΧΤΕΝΣΤΑΙΝ - ΔΑΝΙΑ Χωρίς αντικείμενο. 117. ΛΙΧΤΕΝΣΤΑΙΝ - ΓΕΡΜΑΝΙΑ Κανένα. 118. ΛΙΧΤΕΝΣΤΑΙΝ - ΙΣΠΑΝΙΑ Χωρίς αντικείμενο. 119. ΛΙΧΤΕΝΣΤΑΙΝ - ΓΑΛΛΙΑ Χωρίς αντικείμενο. 120. ΛΙΧΤΕΝΣΤΑΙΝ - ΕΛΛΑΔΑ Χωρίς αντικείμενο. 121. ΛΙΧΤΕΝΣΤΑΙΝ - ΙΡΛΑΝΔΙΑ Χωρίς αντικείμενο. 122. ΛΙΧΤΕΝΣΤΑΙΝ - ΙΤΑΛΙΑ Κανένα. 123. ΛΙΧΤΕΝΣΤΑΙΝ - ΛΟΥΞΕΜΒΟΥΡΓΟ Χωρίς αντικείμενο. 124. ΛΙΧΤΕΝΣΤΑΙΝ - ΚΑΤΩ ΧΩΡΕΣ Χωρίς αντικείμενο. 125. ΛΙΧΤΕΝΣΤΑΙΝ - ΠΟΡΤΟΓΑΛΙΑ Χωρίς αντικείμενο. 126. ΛΙΧΤΕΝΣΤΑΙΝ - ΗΝΩΜΕΝΟ ΒΑΣΙΛΕΙΟ Χωρίς αντικείμενο. 127. ΛΙΧΤΕΝΣΤΑΙΝ - ΝΟΡΒΗΓΙΑ Χωρίς αντικείμενο. 128. ΛΙΧΤΕΝΣΤΑΙΝ - ΣΟΥΗΔΙΑ Χωρίς αντικείμενο.» δ) στην προσαρμογή στα): «Αυστρία και Λιχτενστάιν Φινλανδία και Λιχτενστάιν Ισλανδία και Λιχτενστάιν Λιχτενστάιν και Βέλγιο Λιχτενστάιν και Γερμανία Λιχτενστάιν και Ισπανία Λιχτενστάιν και Γαλλία Λιχτενστάιν και Ιρλανδία Λιχτενστάιν και Λουξεμβούργο Λιχτενστάιν και Κάτω Χώρες Λιχτενστάιν και Ηνωμένο Βασίλειο Λιχτενστάιν και Νορβηγία Λιχτενστάιν και Σουηδία.» ΠΡΑΞΕΙΣ ΤΙΣ ΟΠΟΙΕΣ ΘΑ ΠΡΕΠΕΙ ΝΑ ΛΑΒΟΥΝ ΔΕΟΝΤΩΣ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ 3. Στο σημείο 42γ (απόφαση αριθ. 150) παρεμβάλλονται οι ακόλουθες προσαρμογές: «ΙΣΤ. ΛΙΧΤΕΝΣΤΑΙΝ 1. Για οικογενειακές παροχές: Liechtensteinische Familienausgleichskasse (Ταμείο οικογενειακών αποζημιώσεων του Λιχτενστάιν) 2. Για συντάξεις ορφανών: Liechtensteinische Alters- und Hinterlassenenversicherung (Ασφάλιση γήρατος και επιζώντων του Λιχτενστάιν).» ΠΑΡΑΡΤΗΜΑ 5 της απόφασης αριθ. 1/95 του Συμβουλίου του ΕΟΧ Το παράρτημα VII (ΑΜΟΙΒΑΙΑ ΑΝΑΓΝΩΡΙΣΗ ΤΩΝ ΕΠΑΓΓΕΛΜΑΤΙΚΩΝ ΤΙΤΛΩΝ) της συμφωνίας ΕΟΧ, όπως τροποποιήθηκε με τις αποφάσεις της Μεικτής Επιτροπής του ΕΟΧ αριθ. 5/94 (1) της 8ης Φεβρουαρίου 1994, αριθ.7/94 (2) της 21ης Μαρτίου 1994 και αριθ. 25/94 (3) της 2ας Δεκεμβρίου 1994, τροποποιείται κατά τα κατωτέρω. ΑΝΑΦΕΡΟΜΕΝΕΣ ΠΡΑΞΕΙΣ Α. Κεφάλαιο Α. Γενικό σύστημα 1. Στα δύο πρώτα εδάφια της προσαρμογής του σημείου 1 (οδηγία 89/48/ΕΟΚ του Συμβουλίου) μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν». 2. Στην προσαρμογή β) του σημείου 1α (οδηγία 92/51/ΕΟΚ του Συμβουλίου) και συγκεκριμένα στο στοιχείο δ) που αφορά το τμήμα «4. Τεχνικός τομέας» προστίθενται τα ακόλουθα: «Στο Λιχτενστάιν εκπαίδευση - του διαχειριστή («Treuhδnder») Διάρκεια και απαιτήσεις: Η εκπαίδευση βασίζεται σε εννέα έτη υποχρεωτικής σχολικής φοίτησης και - εάν δεν ληφθεί πιστοποιητικό ωριμότητας - τρία έτη εμπορικής μαθητείας με πρακτική κατάρτιση σε επιχείρηση, ενώ οι αναγκαίες θεωρητικές γνώσεις καθώς και οι γενικές γνώσεις παρέχονται από επαγγελματική σχολή, ακολουθούν δε εθνικές εξετάσεις (για το εθνικό πιστοποιητικό εμπορικού υπαλλήλου). Μετά τρία έτη πρακτικής εξάσκησης σε επιχείρηση σε συνδυασμό με περαιτέρω θεωρητική εκπαίδευση διαρκείας τεσσάρων ετών, που μπορεί να πραγματοποιηθεί ταυτοχρόνως, είναι δυνατή η συμμετοχή σε εθνικές διπλωματικές εξετάσεις για τον προαναφερόμενο επαγγελματικό τίτλο. Γενικά η συνολική διάρκεια της σχετικής εκπαίδευσης είναι μεταξύ 16 και 19 ετών. Ρυθμίσεις: Το επάγγελμα ρυθμίζεται από την εθνική νομοθεσία. Κάθε υποψήφιος μπορεί να επιλέξει τον τρόπο προετοιμασίας του για τις εξετάσεις (επαγγελματικές σχολές, ιδιωτικές σχολές, εκπαίδευση δι' αλληλογραφίας). - του ελεγκτή λογαριασμών («Wirtschaftsprόfer») Διάρκεια και απαιτήσεις: Η εκπαίδευση βασίζεται σε εννέα έτη υποχρεωτικής σχολικής φοίτησης και εν συνεχεία τρία έτη εμπορικής μαθητείας με πρακτική κατάρτιση σε επιχείρηση, ενώ οι αναγκαίες θεωρητικές γνώσεις καθώς και οι γενικές γνώσεις παρέχονται από επαγγελματική σχολή. Μετά τρία έτη πρακτικής εξάσκησης σε επιχείρηση και περαιτέρω θεωρητική εκπαίδευση διαρκείας πέντε ετών, που μπορεί να πραγματοποιηθεί ταυτοχρόνως δι' αλληλογραφίας, είναι δυνατή η συμμετοχή σε εθνικές διπλωματικές εξετάσεις για τον προαναφερόμενο επαγγελματικό τίτλο. Η συνολική διάρκεια


text: της σχετικής εκπαίδευσης είναι μεταξύ 17 και 18 ετών. Οι υποψήφιοι που ολοκλήρωσαν πρακτική εξάσκηση στο εξωτερικό χρειάζεται να αποδείξουν μόνον ένα έτος επιπλέον πρακτικής εξάσκησης στο Λιχτενστάιν. Ρυθμίσεις: Το επάγγελμα ρυθμίζεται από την εθνική νομοθεσία.». Β. Κεφάλαιο Δ. Αρχιτεκτονική 1. Στο σημείο 18 (οδηγία 85/384/ΕΟΚ του Συμβουλίου) και συγκεκριμένα στην προσαρμογή ο) που αφορά το Λιχτενστάιν η υπάρχουσα περίπτωση διατυπώνεται ως εξής: «- τα διπλώματα που χορηγεί η "Fachhochschule" (Dipl.-Arch. (FH)).». ΠΑΡΑΡΤΗΜΑ 6 της απόφασης αριθ. 1/95 του Συμβουλίου του ΕΟΧ Το παράρτημα ΙΧ (ΧΡΗΜΑΤΟΠΙΣΤΩΤΙΚΕΣ ΥΠΗΡΕΣΙΕΣ) της συμφωνίας ΕΟΧ, όπως τροποποιήθηκε με τις αποφάσεις της Μεικτής Επιτροπής του ΕΟΧ αριθ. 7/94 (1) της 21ης Μαρτίου 1994 και αριθ. 17/94, 18/94 και 19/94 (2) της 28ης Οκτωβρίου 1994, τροποποιείται κατά τα κατωτέρω. ΑΝΑΦΕΡΟΜΕΝΕΣ ΠΡΑΞΕΙΣ Α. Κεφάλαιο Ι. Ασφάλειες 1. Στο σημείο 7α (οδηγία 92/49/ΕΟΚ του Συμβουλίου) προστίθεται η ακόλουθη νέα προσαρμογή: «γ) Το Λιχτενστάιν μπορεί να αναβάλει έως την 1η Ιανουαρίου 1996 την εφαρμογή της οδηγίας ως προς την υποχρεωτική ασφάλιση ατυχήματος. Η Μεικτή Επιτροπή του ΕΟΧ θα επανεξετάσει την κατάσταση εντός του 1995.» 2. Στο σημείο 12β (οδηγία 91/674/ΕΟΚ του Συμβουλίου) προστίθεται η ακόλουθη νέα προσαρμογή: «δ) Το Λιχτεστάιν θα θεσπίσει τις νομοθετικές, κανονιστικές και διοικητικές διατάξεις που απαιτούνται για να συμμορφωθεί με την οδηγία αυτή έως την 1η Ιανουαρίου 1997.» Β. Κεφάλαιο ΙΙ. Τράπεζες και άλλα πιστωτικά ιδρύματα 1. Στην προσαρμογή β) του σημείου 20 (οδηγία 92/30/ΕΟΚ του Συμβουλίου) πριν από τη λέξη «Νορβηγία» παρεμβάλλεται η λέξη «Λιχτενστάιν». 2. Στην προσαρμογή του σημείου 21 (οδηγία 86/635/ΕΟΚ του Συμβουλίου) η 1η Ιανουαρίου 1996 αντικαθίσταται, όσον αφορά το Λιχτενστάιν, από την 1η Ιανουαρίου 1997. Γ. Κεφάλαιο ΙΙΙ. Χρηματιστήρια και αγορές τίτλων 1. Στις προσαρμογές των σημείων 27 (οδηγία 88/627/ΕΟΚ του Συμβουλίου), 28 (οδηγία 89/298/ΕΟΚ του Συμβουλίου) και 29 (οδηγία 89/592/ΕΟΚ του Συμβουλίου) και ειδικότερα στις προσαρμογές για τις μεταβατικές περιόδους, η αναφορά στο Λιχτενστάιν διαγράφεται και τίθεται η εξής δεύτερη πρόταση: «Το Λιχτενστάιν εφαρμόζει την οδηγία την 1η Ιανουαρίου 1996». ΠΑΡΑΡΤΗΜΑ 7 της απόφασης αριθ. 1/95 του Συμβουλίου του ΕΟΧ Το παράρτημα ΧΙΙ (ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΚΕΦΑΛΑΙΩΝ) της συμφωνίας ΕΟΧ τροποποιείται κατά τα κατωτέρω. ΑΝΑΦΕΡΟΜΕΝΗ ΠΡΑΞΗ 1. Στην προσαρμογή δ) του σημείου 1 (οδηγία 88/361/ΕΟΚ του Συμβουλίου): α) πριν το Λιχτενστάιν τίθεται: «μέχρι την 1η Ιανουαρίου 1994». Επιπλέον, στο τέλος της περίπτωσης προστίθεται το ακόλουθο εδάφιο: «Η Μεικτή Επιτροπή του ΕΟΧ θα επανεξετάσει την κατάσταση για το Λιχτενστάιν στο τέλος της μεταβατικής περιόδου» 7 β) στην τέταρτη περίπτωση η «1η Ιανουαρίου 1998» αντικαθίσταται, όσον αφορά το Λιχτενστάιν, από την «1η Ιανουαρίου 1999». Επιπλέον, στο τέλος της περίπτωσης προστίθεται το ακόλουθο εδάφιο: «Η Μεικτή Επιτροπή του ΕΟΧ θα επανεξετάσει την κατάσταση για το Λιχτενστάιν στο τέλος της μεταβατικής περιόδου.» ΠΑΡΑΡΤΗΜΑ 8 της απόφασης αριθ. 1/95 του Συμβουλίου του ΕΟΧ Το παράρτημα XIII (ΜΕΤΑΦΟΡΕΣ) της συμφωνίας ΕΟΧ, όπως τροποποιήθηκε με τις αποφάσεις της Μεικτής Επιτροπής του ΕΟΧ αριθ. 7/94 (1) της 21ης Μαρτίου 1994, αριθ. 20/94 (2) και αριθ. 21/94 (3) της 28ης Οκτωβρίου 1994, τροποποιείται κατά τα κατωτέρω. ΑΝΑΦΕΡΟΜΕΝΕΣ ΠΡΑΞΕΙΣ Α. Κεφάλαιο Ι. ΧΕΡΣΑΙΕΣ ΜΕΤΑΦΟΡΕΣ 1. Στην προσαρμογή του σημείου 13


text: (οδηγία 92/106/ΕΟΚ του Συμβουλίου) παρεμβάλλεται η ακόλουθη νέα περίπτωση μεταξύ των περιπτώσεων που αφορούν την Ισλανδία και τη Νορβηγία: «- Λιχτενστάιν: Motorfahrzeugsteuer,» B. Κεφάλαιο ΙΙ. ΟΔΙΚΕΣ ΜΕΤΑΦΟΡΕΣ 1. Στην προσαρμογή β) του σημείου 18α (οδηγία 93/89/ΕΟΚ του Συμβουλίου) παρεμβάλλεται η ακόλουθη νέα περίπτωση μεταξύ των περιπτώσεων που αφορούν την Ισλανδία και τη Νορβηγία: «- Λιχτενστάιν: Motorfahrzeugsteuer,» 2. Στην προσαρμογή β) του σημείου 24α (οδηγία 91/439/ΕΟΚ του Συμβουλίου) οι λέξεις «FL Λιχτενστάιν» τίθενται μεταξύ «IS (Ισλανδία)» και «Ν (Νορβηγία)». 3. Στο σημείο 26α [κανονισμός (ΕΟΚ) αριθ. 881/92 του Συμβουλίου]: α) στις προσαρμογές ε), στ) και ζ), όπου απαριθμούνται χώρες, μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν», β) το υπόδειγμα αδείας που αντιστοιχεί στο παράρτημα Ι του κανονισμού και αναφέρεται στην προσαρμογή ζ) τροποποιείται ως εξής: i) στο κείμενο της άδειας, όπου απαριθμούνται χώρες, μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν», ii) στην υποσημείωση (1) μεταξύ των λέξεων «IS (Ισλανδία)» και «Ν (Νορβηγία)» παρεμβάλλονται οι λέξεις «FL (Λιχτενστάιν)», 4. Στο σημείο 26γ [κανονισμός (ΕΟΚ) αριθ. 3118/93 του Συμβουλίου]: α) στο πρώτο και δεύτερο εδάφιο της προσαρμογής β), στην προσαρμογή γ), στην δεύτερη περίπτωση του πρώτου εδαφίου της προσαρμογής στ) καθώς και στις προσαρμογές η), θ) και ι), όπου απαριθμούνται χώρες, μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν» 7 β) στον πρώτο πίνακα της προσαρμογής β): - μεταξύ των στοιχείων για την Ισλανδία και τη Νορβηγία παρεμβάλλονται τα εξής: >ΘΕΣΗ ΠΗΝΑΚΑ> - το ακόλουθο κείμενο προστίθεται στο εδάφιο μετά τον πίνακα: «Όσον αφορά το Λιχτενστάιν, η ποσόστωση για το 1995 ισούται προς το 1/12 της συνολικής ετήσιας ποσόστωσης για το 1995 επί τον αριθμό των ημερολογιακών μηνών του 1995 που απομένουν μετά την έναρξη της ισχύος της συμφωνίας ΕΟΧ ως προς τη χώρα αυτή.» 7 γ) τα υποδείγματα εγγράφων που αντιστοιχούν στα παραρτήματα Ι έως IV του κανονισμού και αναφέρονται στην προσαρμογή ι) τροποποιούνται ως εξής: i) στην πρώτη σελίδα του παραρτήματος Ι: - στον τίτλο της άδειας μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν», - στην υποσημείωση (1) μεταξύ των λέξεων «IS (Ισλανδία)» και «Ν (Νορβηγία)» παρεμβάλλονται οι λέξεις «FL (Λιχτενστάιν)», ii) στην πρώτη σελίδα του παραρτήματος ΙΙ: - στον τίτλο της άδειας μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν», - στην υποσημείωση (1) μεταξύ των λέξεων «IS (Ισλανδία)» και «Ν (Νορβηγία)» παρεμβάλλονται οι λέξεις «FL (Λιχτενστάιν)», iii) στην πρώτη σελίδα του παραρτήματος ΙΙΙ: - στην υποσημείωση (1) μεταξύ των λέξεων «IS (Ισλανδία)» και «Ν (Νορβηγία)» παρεμβάλλονται οι λέξεις «FL (Λιχτενστάιν)», iv) στη στήλη 6 των επεξηγηματικών σημειώσεων του παραρτήματος ΙΙΙ μεταξύ των στοιχείων για την Ισλανδία και τη Νορβηγία παρεμβάλλονται τα εξής: «- Λιχτενστάιν: FL» v) στο παράρτημα IV: - στον τίτλο της άδειας μεταξύ των λέξεων «ΙΣΛΑΝΔΙΑ» και «ΝΟΡΒΗΓΙΑ» παρεμβάλλεται η λέξη «ΛΙΧΤΕΝΣΤΑΪΝ», - στον πίνακα μεταξύ των «IS» και «Ν» παρεμβάλλεται το «FL». 5. Στο σημείο 33 [κανονισμός (ΕΟΚ) αριθ. 1839/92 της Επιτροπής]:α) στις προσαρμογές α), β) και γ), όπου απαριθμούνται χώρες, μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν» 7 β)


text: τα υποδείγματα εγγράφων που αντιστοιχούν στα παραρτήματα ΙΑ, ΙΙΙ, IV και V του κανονισμού και αναφέρονται στη δεύτερη περίπτωση της προσαρμογής (γ) τροποποιούνται ως εξής: i) στην πρώτη σελίδα των παραρτημάτων ΙΑ, IV και V: - στην υποσημείωση (1) μεταξύ των λέξεων «IS (Ισλανδία)» και «Ν (Νορβηγία)» παρεμβάλλονται οι λέξεις «FL (Λιχτενστάιν)», - στην υποσημείωση (*) μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν», ii) στην πρώτη σελίδα του παραρτήματος ΙΙΙ: - στην υποσημείωση (**) μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν». 6. Στο σημείο 33α [κανονισμός (ΕΟΚ) αριθ. 2454/92 του Συμβουλίου]: α) στις προσαρμογές γ), δ) και ε), όπου απαριθμούνται χώρες, μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν» 7 β) τα υποδείγματα εγγράφων που αντιστοιχούν στα παραρτήματα Ι, ΙΙ, και ΙΙΙ του κανονισμού και αναφέρονται στη δεύτερη πρόταση της προσαρμογής γ) τροποποιούνται ως εξής: i) στην πρώτη σελίδα των παραρτημάτων Ι και ΙΙ: - στην υποσημείωση (1) των παραρτημάτων Ι και ΙΙ και στην υποσημείωση (3) του παραρτήματος Ι μεταξύ των λέξεων «IS (Ισλανδία)» και «Ν (Νορβηγία)» παρεμβάλλονται οι λέξεις «FL (Λιχτενστάιν)», - στην υποσημείωση (*) μεταξύ των λέξεων «Ισλανδία» και «Νορβηγία» παρεμβάλλεται η λέξη «Λιχτενστάιν», ii) στο παράρτημα ΙΙΙ: - στον πίνακα μεταξύ των «IS» και «Ν» παρεμβάλλεται το «FL». Δ. Κεφάλαιο VI. ΠΟΛΙΤΙΚΗ ΑΕΡΟΠΟΡΙΑ 1. Μεταξύ της επικεφαλίδας «VI. ΠΟΛΙΤΙΚΗ ΑΕΡΟΠΟΡΙΑ» και του τμήματος «i) Κανόνες ανταγωνισμού» παρεμβάλλονται τα εξής: «Το Λιχτενστάιν θέτει σε εφαρμογή τις διατάξεις των πράξεων που αναφέρονται στα τμήματα ii) έως vi) κατωτέρω από την 1η Ιανουαρίου 2000, με την επιφύλαξη επανεξέτασης του θέματος από τη Μεικτή Επιτροπή του ΕΟΧ εντός του 1999.» ΠΑΡΑΡΤΗΜΑ 9 της απόφασης αριθ. 1/95 του Συμβουλίου του ΕΟΧ Το παράρτημα XVI (ΔΗΜΟΣΙΕΣ ΣΥΜΒΑΣΕΙΣ) ης συμφωνίας ΕΟΧ, όπως τροποποιήθηκε με την απόφαση αριθ. 7/94 (1) της Μεικτής Επιτροπής του ΕΟΧ της 21ης Μαρτίου 1994, τροποποιείται κατά τα κατωτέρω. Α. ΑΝΑΦΕΡΟΜΕΝΕΣ ΠΡΑΞΕΙΣ 1. Στην προσαρμογή β) του σημείου 1 (οδηγία 71/304/ΕΟΚ του Συμβουλίου) η 1η Ιανουαρίου 1995 αντικαθίσταται από την «1η Ιανουαρίου 1996». 2. Στο σημείο 2 (οδηγία 93/37/ΕΟΚ του Συμβουλίου): α) στην προσαρμογή δ) παρεμβάλλεται η ακόλουθη τέταρτη περίπτωση: «- στο Λιχτενστάιν, Handelsregister, Gewerberegister,» 7 β) προστίθεται η ακόλουθη νέα προσαρμογή: «ζ) Όσον αφορά το Λιχτενστάιν, τα μέτρα που απαιτούνται για να συμμορφωθεί με την οδηγία αυτή αρχίζουν να ισχύουν την 1η Ιανουαρίου 1996. Κατά τη διάρκεια της εν λόγω μεταβατικής περιόδου η εφαρμογή της οδηγίας αναστέλλεται αμοιβαίως μεταξύ του Λιχτενστάιν και των λοιπών συμβαλλομένων μερών.» 3. Στο σημείο 3 (οδηγία 93/36/ΕΟΚ του Συμβουλίου): α) στην προσαρμογή δ) προστίθεται η ακόλουθη τέταρτη περίπτωση: «- στο Λιχτενστάιν, Handelsregister, Gewerberegister,» 7 β) προστίθεται η ακόλουθη νέα προσαρμογή: «ζ) Όσον αφορά το Λιχτενστάιν, τα μέτρα που απαιτούνται για να συμμορφωθεί με την οδηγία αυτή αρχίζουν να ισχύουν την 1η Ιανουαρίου 1996. Κατά τη διάρκεια της εν λόγω μεταβατικής περιόδου η εφαρμογή της οδηγίας αναστέλλεται αμοιβαίως μεταξύ του Λιχτενστάιν και των λοιπών συμβαλλομένων μερών.» 4. Στο σημείο 4 (οδηγία 93/38/ΕΟΚ του Συμβουλίου): α) στην αρχή της προσαρμογής α) προστίθεται η ακόλουθη νέα πρόταση: «όσον αφορά


text: το Λιχτενστάιν, τα μέτρα που απαιτούνται για να συμμορφωθεί με την οδηγία αυτή αρχίζουν να ισχύουν την 1η Ιανουαρίου 1996,» β) η τελευταία πρόταση της προσαρμογής α) διατυπώνεται ως εξής: «Κατά τη διάρκεια των εν λόγω μεταβατικών περιόδων η εφαρμογή της οδηγίας αναστέλλεται αμοιβαίως μεταξύ των κρατών αυτών και των λοιπών συμβαλλομένων μερών,» 5. Στο τέλος του σημείου 4α (απόφαση 93/327/ΕΟΚ της Επιτροπής) προστίθενται τα εξής: «Για τους σκοπούς της παρούσας συμφωνίας οι διατάξεις της απόφασης προσαρμόζονται ως εξής: Όσον αφορά το Λιχτενστάιν, τα μέτρα που απαιτούνται για να συμμορφωθεί με την απόφαση αυτή αρχίζουν να ισχύουν την 1η Ιανουαρίου 1996. Κατά τη διάρκεια της εν λόγω μεταβατικής περιόδου η εφαρμογή της απόφασης αναστέλλεται αμοιβαίως μεταξύ του Λιχτενστάιν και των λοιπών συμβαλλομένων μερών.» 6. Στην προσαρμογή α) του σημείου 5 (οδηγία 89/665/ΕΟΚ του Συμβουλίου) η 1η Ιανουαρίου 1995 αντικαθίσταται από την 1η Ιανουαρίου 1996. 7. Η προσαρμογή α) του σημείου 5α (οδηγία 92/13/ΕΟΚ του Συμβουλίου) αντικαθίσταται από τα εξής: «α) Όσον αφορά το Λιχτενστάιν και τη Νορβηγία, τα μέτρα που απαιτούνται για να συμμορφωθούν με την οδηγία αυτή αρχίζουν να ισχύουν ταυτόχρονα με την οδηγία 93/38/ΕΟΚ του Συμβουλίου, σύμφωνα με το παράρτημα XVI της συμφωνίας ΕΟΧ. Κατά τη διάρκεια των εν λόγω μεταβατικών περιόδων η εφαρμογή της οδηγίας αναστέλλεται αμοιβαίως μεταξύ των κρατών αυτών και των λοιπών συμβαλλομένων μερών.» 8. Στο σημείο 5β (οδηγία 92/50/ΕΟΚ του Συμβουλίου): α) στην προσαρμογή β) προστίθεται η ακόλουθη τέταρτη περίπτωση: «- στο Λιχτενστάιν, Handelsregister, Gewerberegister,» 7 β) προστίθεται η ακόλουθη νέα προσαρμογή: «γ) Όσον αφορά το Λιχτενστάιν, τα μέτρα που απαιτούνται για να συμμορφωθεί με την οδηγία αυτή αρχίζουν να ισχύουν την 1η Ιανουαρίου 1996. Κατά τη διάρκεια της εν λόγω μεταβατικής περιόδου η εφαρμογή της οδηγίας αναστέλλεται αμοιβαίως μεταξύ του Λιχτενστάιν και των λοιπών συμβαλλομένων μερών.» 9. Στην προσαρμογή α) του σημείου 6 [κανονισμός (ΕΟΚ/Ευρατόμ) αριθ. 1182/71 του Συμβουλίου] η «1η Ιανουαρίου 1995» αντικαθίσταται από την 1η Ιανουαρίου 1996. Β. ΠΡΟΣΑΡΤΗΜΑ 14: ΕΘΝΙΚΕΣ ΑΡΧΕΣ ΣΤΙΣ ΟΠΟΙΕΣ ΕΙΝΑΙ ΔΥΝΑΤΟΝ ΝΑ ΥΠΟΒΑΛΛΟΝΤΑΙ ΑΙΤΗΣΕΙΣ ΓΙΑ ΕΦΑΡΜΟΓΗ ΤΗΣ ΔΙΑΔΙΚΑΣΙΑΣ ΣΥΜΒΙΒΑΣΜΟΥ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 9 ΤΗΣ ΟΔΗΓΙΑΣ 92/13/ΕΟΚ ΤΟΥ ΣΥΜΒΟΥΛΙΟΥ 1. Στο προσάρτημα 14 πριν από το στοιχείο «ΝΟΡΒΗΓΙΑ» προστίθεται το ακόλουθο νέο στοιχείο: «ΛΙΧΤΕΝΣΤΑΪΝ Amt fόr Volkswirtschaft (Υπηρεσία Εθνικής Οικονομίας).» ΠΑΡΑΡΤΗΜΑ 10 της απόφασης αριθ. 1/95 του Συμβουλίου του ΕΟΧ Το παράρτημα XVII (ΠΝΕΥΜΑΤΙΚΗ ΙΔΙΟΚΤΗΣΙΑ) της συμφωνίας ΕΟΧ, όπως τροποποιήθηκε με τις αποφάσεις αριθ. 7/94 (1) της Μεικτής Επιτροπής του ΕΟΧ της 21ης Μαρτίου 1994 και 10/95 (2) τροποποιείται κατά τα κατωτέρω. 1. Στο σημείο 6 (κανονισμός (ΕΟΚ) αριθ. 1768/92 του Συμβουλίου) προστίθεται η ακόλουθη νέα προσαρμογή: «δ) Επιπλέον ισχύουν τα εξής: Δεδομένου ότι για το Λιχτενστάιν και την Ελβετία ισχύουν ενιαία διπλώματα ευρεσιτεχνίας, το Λιχτενστάιν δεν χορηγεί συμπληρωματικά πιστοποιητικά προστασίας για φάρμακα όπως προβλέπεται στον κανονισμό αυτό.». ΠΑΡΑΡΤΗΜΑ 11 της απόφασης αριθ. 1/95 του Συμβουλίου του ΕΟΧ Το παράρτημα XVII (ΥΓΕΙΑ ΚΑΙ ΑΣΦΑΛΕΙΑ ΚΑΤΑ ΤΗΝ ΕΡΓΑΣΙΑ, ΕΡΓΑΤΙΚΟ ΔΙΚΑΙΟ ΚΑΙ ΙΣΗ ΜΕΤΑΧΕΙΡΙΣΗ ΑΝΔΡΩΝ ΚΑΙ ΓΥΝΑΙΚΩΝ) της συμφωνίας ΕΟΧ, όπως τροποποιήθηκε με την απόφαση αριθ. 7/94 (1) της Μεικτής Επιτροπής του ΕΟΧ της 21ης Μαρτίου 1994, τροποποιείται


text: κατά τα κατωτέρω. ΑΝΑΦΕΡΟΜΕΝΕΣ ΠΡΑΞΕΙΣ Ίση μεταχείριση ανδρών και γυναικών 1. Η προσαρμογή του σημείου 18 (οδηγία 76/207/ΕΟΚ του Συμβουλίου) διατυπώνεται ως εξής: «Το Λιχτενστάιν λαμβάνει τα αναγκαία μέτρα για να συμμορφωθεί με την οδηγία αυτή έως την 1η Ιανουαρίου 1996.» ΠΑΡΑΡΤΗΜΑ 12 της απόφασης αριθ. 1/95 του Συμβουλίου του ΕΟΧ Το παράρτημα XX (ΠΕΡΙΒΑΛΛΟΝ) της συμφωνίας ΕΟΧ, όπως τροποποιήθηκε με τις αποφάσεις της Μεικτής Επιτροπής του ΕΟΧ αριθ. 7/94 (1) της 21ης Μαρτίου 1994, αριθ. 22/94 (2) και αριθ. 23/94 (3) της 28ης Οκτωβρίου 1994, τροποποιείται κατά τα κατωτέρω. ΑΝΑΦΕΡΟΜΕΝΕΣ ΠΡΑΞΕΙΣ Α. Κεφάλαιο Ι. Γενικά 1. Στην προσαρμογή του σημείου 2α (οδηγία 91/692/ΕΟΚ του Συμβουλίου) προστίθεται το ακόλουθο εδάφιο: «Το Λιχτενστάιν λαμβάνει τα αναγκαία μέτρα για να συμμορφωθεί με την οδηγία αυτή έως την 1η Ιανουαρίου 1996.» B. Κεφάλαιο IV. Χημικά, βιομηχανικοί κίνδυνοι και βιοτεχνολογία 1. Στην προσαρμογή του σημείου 24 (οδηγία 90/219/ΕΟΚ του Συμβουλίου) διαγράφεται η λέξη «Λιχτενστάιν» και προστίθεται το ακόλουθο εδάφιο: «Το Λιχτενστάιν λαμβάνει τα αναγκαία μέτρα για να συμμορφωθεί με την οδηγία αυτή έως την 1η Ιουλίου 1996.» 2. Στην προσαρμογή του σημείου 24α (απόφαση 91/448/ΕΟΚ της Επιτροπής) προστίθεται το ακόλουθο εδάφιο: «Το Λιχτενστάιν λαμβάνει τα αναγκαία μέτρα για να συμμορφωθεί με την απόφαση αυτή έως την 1η Ιουλίου 1996.» 3. Στην προσαρμογή α) του σημείου 25 (οδηγία 90/220/ΕΟΚ του Συμβουλίου) διαγράφεται η λέξη «Λιχτενστάιν» και προστίθεται το ακόλουθο εδάφιο: «Το Λιχτενστάιν λαμβάνει τα αναγκαία μέτρα για να συμμορφωθεί με την οδηγία αυτή έως την 1η Ιουλίου 1996.» 4. Στην προσαρμογή β) του σημείου 25α (απόφαση 91/596/ΕΟΚ του Συμβουλίου) προστίθεται το ακόλουθο εδάφιο: «Το Λιχτενστάιν λαμβάνει τα αναγκαία μέτρα για να συμμορφωθεί με την απόφαση αυτή έως την 1η Ιουλίου 1996.» 5. Στην προσαρμογή του σημείου 25β (απόφαση 92/146/ΕΟΚ της Επιτροπής) προστίθεται το ακόλουθο εδάφιο: «Το Λιχτενστάιν λαμβάνει τα αναγκαία μέτρα για να συμμορφωθεί με την απόφαση αυτή έως την 1η Ιουλίου 1996.» Γ. Κεφάλαιο V. Απόβλητα 1. Στην προσαρμογή του σημείου 32γ (κανονισμός (ΕΟΚ) αριθ. 259/93 του Συμβουλίου) προστίθεται το ακόλουθο νέο εδάφιο: «Το Λιχτενστάιν λαμβάνει τα αναγκαία μέτρα για να συμμορφωθεί με τις διατάξεις των άρθρων 2, 40, 41 και 42 του κανονισμού έως την 1η Ιανουαρίου 1996.». ΠΑΡΑΡΤΗΜΑ 13 της απόφασης αριθ. 1/95 του Συμβουλίου του ΕΟΧ Το παράρτημα ΧΧΙ (ΣΤΑΤΙΣΤΙΚΕΣ) της συμφωνίας ΕΟΧ, όπως τροποποιήθηκε με την απόφαση αριθ. 7/94 (1) της Μικτής Επιτροπής του ΕΟΧ της 21ης Μαρτίου 1994, τροποποιείται κατά τα κατωτέρω. Α. Επιχειρηματικές στατιστικές 1. Στο σημείο 1 (οδηγία 64/475/ΕΟΚ του Συμβουλίου): α) παρεμβάλλεται η ακόλουθη νέα προσαρμογή: «β) η οδηγία αυτή δεν εφαρμόζεται στο Λιχτενστάιν,» 7 β) στην προσαρμογή δ) διαγράφεται η λέξη «Λιχτενστάιν». 2. Στο σημείο 3 (οδηγία 72/221/ΕΟΚ του Συμβουλίου): α) παρεμβάλλεται η ακόλουθη νέα προσαρμογή: «β) η οδηγία αυτή δεν εφαρμόζεται στο Λιχτενστάιν,» 7 β) στην προσαρμογή δ) διαγράφεται η λέξη «Λιχτενστάιν». γ) η προσαρμογή ε) διαγράφεται. 3. Στο σημείο 4β [κανονισμός (ΕΟΚ) αριθ. 2186/93 του Συμβουλίου] προστίθεται η ακόλουθη νέα προσαρμογή: «γ) To Λιχτενστάιν λαμβάνει τα αναγκαία μέτρα για να συμμορφωθεί με τον κανονισμό αυτό έως την 1η Ιανουαρίου 1997. Στο τέλος της


text: εν λόγω μεταβατικής περιόδου η Μεικτή Επιτροπή του ΕΟΧ θα επανεξετάσει την κατάσταση λαμβάνοντας δεόντος υπόψη της την ιδιομορφία του στατιστικού συστήματος του Λιχτενστάιν.» B. Στατιστικές μεταφορών 1. Στο σημείο 5 (οδηγία 78/546/ΕΟΚ του Συμβουλίου) παρεμβάλλεται η ακόλουθη νέα προσαρμογή: «α) Το Λιχτενστάιν λαμβάνει τα αναγκαία μέτρα για να συμμορφωθεί με την οδηγία αυτή έως την 1η Ιανουαρίου 1999. Στο τέλος της εν λόγω μεταβατικής περιόδου η Μεικτή Επιτροπή του ΕΟΧ θα επανεξετάσει την κατάσταση λαμβάνοντας δεόντως υπόψη της την ιδιομορφία του στατιστικού συστήματος του Λιχτενστάιν.» 2. Στο σημείο 7α (απόφαση 93/704/ΕΚ του Συμβουλίου) προστίθεται η ακόλουθη νέα προσαρμογή: «γ) όσον αφορά το Λιχτενστάιν, τα στοιχεία για τα οποία γίνεται λόγος στο άρθρο 2 παράγραφος 1 γνωστοποιούνται για πρώτη φορά έως την 1η Απριλίου 1996 ως προς το έτος 1995.» Γ. Στατιστικές εξωτερικού και ενδοκοινοτικού εμπορίου 1. Μεταξύ της επικεφαλίδας «Στατιστικές εξωτερικού και ενδοκοινοτικού εμπορίου» και του σημείου 8 [κανονισμός (ΕΟΚ) αριθ. 1736/75 του Συμβουλίου] παρεμβάλλεται το ακόλουθο κείμενο: «Το Λιχτενστάιν λαμβάνει τα αναγκαία μέτρα για να συμμορφωθεί με τις διατάξεις των πράξεων που αναφέρονται στο παρόν κεφάλαιο έως την 1η Ιανουαρίου 1999. Στο τέλος της εν λόγω μεταβατικής περιόδου η Μεικτή Επιτροπή του ΕΟΧ θα επανεξετάσει την κατάσταση λαμβάνοντας δεόντως υπόψη της την ιδιομορφία του στατιστικού συστήματος του Λιχτενστάιν.» Δ. Δημογραφικές και κοινωνικές στατιστικές 1. Στο σημείο 18α [κανονισμός (ΕΟΚ) αριθ. 3711/91 του Συμβουλίου] προστίθεται η ακόλουθη νέα προσαρμογή: «στ) ο κανονισμός αυτός δεν εφαρμόζεται στο Λιχτεστάιν.». Ε. Ονοματολογίες 1. Στο τέλος της προσαρμογής του σημείου 20 [κανονισμός (ΕΟΚ) αριθ. 3037/90 του Συμβουλίου] προστίθεται το ακόλουθο εδάφιο: «Το Λιχτενστάιν λαμβάνει τα αναγκαία μέτρα για να συμμορφωθεί με τον κανονισμό αυτό έως την 1η Ιανουαρίου 1996.». 2. Στο σημείο 20α [κανονισμός (ΕΟΚ) αριθ. 696/93 του Συμβουλίου]: α) στην προσαρμογή γ) μετά τη λέξη «Ισλανδία» παρεμβάλλεται το εξής: «"Gemeinde" στο Λιχτενστάιν,» β) προστίθεται η ακόλουθη νέα προσαρμογή: «δ) όσον αφορά το Λιχτενστάιν η μεταβατική περίοδος που αναφέρεται στο άρθρο 4 παράγραφος 2 λήγει στις 31 Δεκεμβρίου 1997.» ΣΤ. Γεωργικές στατιστικές 1. Στο σημείο 23 [κανονισμός (ΕΟΚ) αριθ. 571/88 του Συμβουλίου] παρεμβάλλεται η ακόλουθη νέα προσαρμογή: «στ) Το Λιχτενστάιν λαμβάνει τα αναγκαία μέτρα για να συμμορφωθεί με τον κανονισμό αυτό έως την 1η Ιανουαρίου 1997. Στο τέλος της εν λόγω μεταβατικής περιόδου η Μεικτή Επιτροπή του ΕΟΧ θα επανεξετάσει την κατάσταση λαμβάνοντας δεόντως υπόψη της την ιδιομορφία του στατιστικού συστήματος του Λιχτενστάιν.». ΔΗΛΩΣΗ ΤΟΥ ΣΥΜΒΟΥΛΙΟΥ ΤΟΥ ΕΟΧ για την εφαρμογή του πρωτοκόλλου 4 μετά την έναρξη της ισχύος της συμφωνίας ΕΟΧ όσον αφορά το Λιχτενστάιν 1. Οι τελωνειακές αρχές της Ελβετίας μπορούν να εκδίδουν πιστοποιητικά κυκλοφορίας EUR. 1 σύμφωνα με τις διατάξεις του πρωτοκόλλου 4 της Συμφωνίας ΕΟΧ για εμπορεύματα καταγωγής ΕΟΧ, κατά την έννοια του εν λόγω πρωτοκόλλου, τα οποία έχουν εξαχθεί από το Λιχτενστάιν προς την Ελβετία και κατόπιν επανεξάγονται σε συμβαλλόμενο μέρος της συμφωνίας ΕΟΧ εκτός του Λιχτενστάιν. 2. Ο όρος «εξαγωγέας» που χρησιμοποιείται στο πρωτόκολλο 4 της συμφωνίας ΕΟΧ μπορεί επίσης να περιλαμβάνει ελβετούς εξαγωγείς εμπορευμάτων καταγωγής ΕΟΧ, κατά την έννοια του πρωτοκόλλου, τα οποία έχουν εξαχθεί από


text: το Λιχτενστάιν προς την Ελβετία και κατόπιν επανεξάγονται σε συμβαλλόμενο μέρος της συμφωνίας ΕΟΧ εκτός του Λιχτενστάιν. Οι ελβετοί εξαγωγείς μπορούν να συντάξουν δήλωση τιμολογίου σύμφωνα με το άρθρο 21 του πρωτοκόλλου εφόσον τα προϊόντα αυτά μπορούν να θεωρηθούν ως προϊόντα καταγωγής ΕΟΧ και πληρούν τις άλλες απαιτήσεις του πρωτοκόλλου. 3. Οι παράγραφοι 1 και 2 εφαρμόζονται μόνον υπό την προϋπόθεση ότι η έκδοση πιστοποιητικών κυκλοφορίας EUR. 1, η έγκριση εξαγωγέων, η επαλήθευση των πιστοποιητικών καταγωγής και οι διατάξεις για τις προβλεπόμενες κυρώσεις εκτελούνται από τις αρμόδιες αρχές σύμφωνα με τις διατάξεις του πρωτοκόλλου αυτού. Εάν οι ελβετικές αρχές αναμειχθούν σε διαφορά η οποία δεν μπορεί να διευθετηθεί, μπορούν να υποβάλουν γραπτές παρατηρήσεις στη Μεικτή Επιτροπή του ΕΟΧ. Η Μεικτή Επιτροπή μπορεί να καλέσει τις εν λόγω αρχές να παραστούν κατά την εξέταση των σχετικών υποθέσεων προκειμένου να διατυπώσουν προφορικές παρατηρήσεις. ΔΗΛΩΣΗ ΤΟΥ ΣΥΜΒΟΥΛΙΟΥ ΤΟΥ ΕΟΧ για το καθεστώς διαμετακόμισης μέσω της Ελβετίας Το Συμβούλιο του ΕΟΧ σημειώνει τις ειδικές λεπτομέρειες εφαρμογής της συμφωνίας ΕΟΧ όσον αφορά τους δασμούς που εισπράττονται στα ελβετικά σύνορα για τα εμπορεύματα τα οποία καλύπτονται από τη συμφωνία ΕΟΧ αλλά εξαιρούνται από τη συμφωνία των ελεύθερων συναλλαγών Ελβετίας-ΕΟΚ του 1972 (ΣΕΣ). Στην περίπτωση που η εισαγωγή των εμπορευμάτων αυτών εκτελείται από τις ελβετικές τελωνειακές αρχές που δεν διαθέτουν ειδική εξουσιοδότηση εκτελωνισμού για το Λιχτενστάιν, ο εισαγωγέας μπορεί να βασισθεί: i) είτε στην καταβολή δασμών, που εισπράττονται σύμφωνα με τη ΣΕΣ Ελβετίας-ΕΟΚ και επιστρέφονται από την τελωνειακή υπηρεσία του Λιχτενστάιν, ii) είτε στη σύμβαση περί κοινού καθεστώτος διαμετακομίσης (άρθρο 20 παράγραφος 2). Οι ελβετικές τελωνειακές αρχές επιβεβαίωσαν, με επιστολή τους της 25ης Νοεμβρίου 1994, τις δύο αυτές δυνατότητες που παρέχονται στον εισαγωγέα του Λιχτενστάιν. ΔΗΛΩΣΗ ΤΟΥ ΣΥΜΒΟΥΛΙΟΥ ΤΟΥ ΕΟΧ για την ελεύθερη κυκλοφορία των προσώπων Το Συμβούλιο του ΕΟΧ υπενθυμίζει ότι τα συμβαλλόμενα μέρη της συμφωνίας ΕΟΧ έχουν αναλάβει να επανεξετάσουν, στο τέλος της μεταβατικής περιόδου που προβλέπεται στο πρωτόκολλο 15 της συμφωνίας αυτής, τα μεταβατικά μέτρα που προβλέπονται στο εν λόγω πρωτόκολλο, λαμβάνοντας δεόντως υπόψη την ειδική γεωγραφική θέση του Λιχτενστάιν. Το Συμβούλιο του ΕΟΧ αναγνωρίζει ότι το Λιχτενστάιν διαθέτει μια μικρή κατοικήσιμη περιοχή, αγροτικού χαρακτήρα, με ασυνήθιστα υψηλό ποσοστό αλλοδαπών κατοίκων και εργαζομένων. Από την άλλη πλευρά, Συμβούλιο του ΕΟΧ παραδέχεται ότι το Λιχτενστάιν έχει ζωτικό συμφέρον να διατηρήσει την εθνική του ταυτότητα. Το Συμβούλιο του ΕΟΧ συμφωνεί ότι, στα πλαίσια της επανεξέτασης των μεταβατικών μέτρων που προβλέπονται στη συμφωνία, πρέπει να ληφθούν υπόψη τα στοιχεία τα οποία, σύμφωνα με τη δήλωση της κυβέρνησης του Λιχτενστάιν για την ειδική κατάσταση της χώρας, μπορούν να δικαιολογήσουν τη λήψη μέτρων διασφάλισης από το Λιχτενστάιν, όπως προβλέπεται από το άρθρο 112 της συμφωνίας ΕΟΧ, π.χ. εξαιρετική αύξηση του αριθμού των υπηκόων των κρατών μελών της ΕΚ ή των λοιπών κρατών της ΕΖΕΣ ή του συνολικού αριθμού των θέσεων εργασίας που κατέχουν, πάντοτε σε σύγκριση με τον αριθμό των μόνιμων κατοίκων. Επιπροσθέτως, πρέπει να ληφθούν υπόψη οι πιθανές επιπτώσεις της καθυστερημένης έναρξης της ισχύος της συμφωνίας ΕΟΧ όσον αφορά το Λιχτενστάιν. Επιπλέον, τα συμβαλλόμενα μέρη πρέπει, σε περίπτωση


text: δυσκολιών, να προσπαθήσουν να επιτύχουν λύση η οποία θα επιτρέψει στο Λιχτενστάιν να αποφύγει την προσφυγή σε μέτρα διασφάλισης. Εννοείται ότι πρέπει να εξασφαλιστεί ίση μεταχείριση στους υπηκόους των κρατών που είναι συμβαλλόμενα μέρη της συμφωνίας ΕΟΧ και ότι στην επανεξέταση πρέπει να ληφθεί υπόψη μόνον η αύξηση του αριθμού των υπηκόων των προαναφερόμενων κρατών. Τελικά, το Συμβούλιο του ΕΟΧ υπενθυμίζει ότι το Λιχτενστάιν μπορεί οποτεδήποτε να υποβάλλει κάθε θέμα σε επίπεδο Μεικτής Επιτροπής του ΕΟΧ ή Συμβουλίου του ΕΟΧ, σύμφωνα με το άρθρο 5 της συμφωνίας ΕΟΧ. ΔΗΛΩΣΗ ΤΟΥ ΣΥΜΒΟΥΛΙΟΥ ΤΟΥ ΕΟΧ για το πρωτόκολλο 18 Το Συμβούλιο του ΕΟΧ σημειώνει ότι το Λιχτενστάιν θα εκπληρώσει τις υποχρεώσεις τις οποίες υπέχει σύμφωνα με τις διατάξεις του πρωτοκόλλου 18 στα πλαίσια της νομισματικής του ένωσης με την Ελβετία. Στην περίπτωση που η αρμόδια νομισματική αρχή του Λιχτενστάιν λαμβάνει μέτρα δυνάμει του άρθρου 43 της συμφωνίας, το Λιχτενστάιν ειδοποιεί τα λοιπά κράτη της ΕΖΕΣ και τη Μόνιμη Επιτροπή των κρατών της ΕΖΕΣ το αργότερο έως την ημερομηνία έναρξης της ισχύος τους. Το Λιχτενστάιν προσπαθεί, όσον είναι δυνατόν, να ανακοινώνει εγκαίρως τα σχετικά μέτρα στα λοιπά κράτη της ΕΖΕΣ και τη Μόνιμη Επιτροπή των κρατών της ΕΖΕΣ. ΔΗΛΩΣΗ ΤΟΥ ΣΥΜΒΟΥΛΙΟΥ ΤΟΥ ΕΟΧ για τη δημοσιονομική συμμετοχή του Λιχτενστάιν όσον αφορά τη συνεργασία σε ειδικούς τομείς εκτός του πλαισίου των τεσσάρων ελευθεριών Το Συμβούλιο του ΕΟΧ σημειώνει την πρόθεση του Λιχτενστάιν να συμμετέχει σε προγράμματα-πλαίσια, σχέδια ή άλλες δράσεις της ΕΕ στους ειδικούς τομείς εκτός του πλαισίου των τεσσάρων ελευθεριών, μόλις η συμφωνία ΕΟΧ τεθεί σε ισχύ όσον αφορά το Λιχτενστάιν. Κατά συνέπεια, από την 1η Ιανουαρίου 1995 το Λιχτενστάιν θα συνεισφέρει, σύμφωνα με τις διατάξεις της συμφωνίας ΕΟΧ, στον προϋπολογισμό των εν λόγω προγραμμάτων, σχεδίων ή δράσεων. Οι συνεισφορές του Λιχτενστάιν για το 1995 θα καταβληθούν μετά την έναρξη της ισχύος της συμφωνίας ΕΟΧ όσον αφορά τη χώρα αυτή. Από την 1η Ιανουαρίου 1995 έως την έναρξη της ισχύος της συμφωνίας το Λιχτενστάιν μπορεί να συμμετέχει στα προγράμματα, σχέδια ή δράσεις που απαριθμούνται στο πρωτόκολλο 31 με την ιδιότητα του παρατηρητή. ΔΗΛΩΣΗ ΤΟΥ ΣΥΜΒΟΥΛΙΟΥ ΤΟΥ ΕΟΧ για το εμπόριο στους μη εναρμονισμένους τομείς Το Συμβούλιο του ΕΟΧ επιβεβαίωσε ότι, ως προς τα προϊόντα τα οποία, εντός του ΕΟΧ, τίθενται για πρώτη φορά στην αγορά στο έδαφος του Λιχτενστάιν , η «αρχή του Cassis de Dijon» θα εφαρμόζεται, κατά το εμπόριο μεταξύ του Λιχτενστάιν και των λοιπών συμβαλλομένων μερών της συμφωνίας ΕΟΧ, μόνο στα προϊόντα καταγωγής ΕΟΧ. Η Μεικτή Επιτροπή του ΕΟΧ θα επανεξετάσει την κατάσταση ένα έτος μετά την έναρξη της ισχύος της συμφωνίας ΕΟΧ όσον αφορά το Λιχτενστάιν. ΔΗΛΩΣΗ ΤΟΥ ΣΥΜΒΟΥΛΙΟΥ ΕΟΧ για τους υπηκόους του Πριγκιπάτου του Λιχτενστάιν οι οποίοι κατέχουν διπλώματα τριτοβάθμιας εκπαίδευσης που πιστοποιούν επαγγελματική εκπαίδευση και εξάσκηση ελάχιστης διάρκειας τριών ετών εκδοθέντα σε τρίτη χώρα Τα συμβαλλόμενα μέρη: σημειώνοντας ότι το κοινοτικό κεκτημένο που περιέχεται στο παράρτημα VII της συμφωνίας ΕΟΧ, όπως έχει προσαρμοσθεί για τους σκοπούς του ΕΟΧ, αναφέρεται μόνο σε διπλώματα, πιστοποιητικά και άλλους τίτλους που εκδίδονται κυρίως στα συμβαλλόμενα μέρη, επιθυμώντας, ωστόσο, να ληφθεί


text: υπόψη η ειδική θέση των υπηκόων του Πριγκιπάτου του Λιχτενστάιν οι οποίοι, λόγω των περιορισμένων δυνατοτήτων τριτοβάθμιας εκπαίδευσης στο ίδιο το Λιχτενστάιν, έχουν σπουδάσει σε τρίτη χώρα, σημειώνοντας επιπλέον ότι το Λιχτενστάιν έχει συνάψει συμφωνίες με διάφορα εκπαιδευτικά ιδρύματα σε τρίτες χώρες, αναλαμβάνοντας μεταξύ άλλων την υποχρέωση να συνεισφέρει οικονομικά στη λειτουργία τους, συνιστούν στις ενδιαφερόμενες κυβερνήσεις να επιτρέπουν στους υπηκόους του Πριγκιπάτου του Λιχτενστάιν οι οποίοι κατέχουν διπλώματα σπουδών που καλύπτονται από το κεκτημένο, έχουν εκδοθεί σε τρίτη χώρα και έχουν αναγνωρισθεί από τις αρμόδιες αρχές του Λιχτενστάιν, να αναλαμβάνουν και να συνεχίζουν τις σχετικές δραστηριότητες εντός του Ευρωπαϊκού Οικονομικού Χώρου, αναγνωρίζοντας στα εδάφη τους τα εν λόγω διπλώματα και ιδίως εκείνα που έχουν ληφθεί από ιδρύματα στα οποία συνεισφέρει οικονομικά το Λιχτενστάιν. Η Μεικτή Επιτροπή του ΕΟΧ θα επανεξετάσει την κατάσταση κατόπιν αιτήσεως. ΔΗΛΩΣΗ ΤΟΥ ΣΥΜΒΟΥΛΙΟΥ ΤΟΥ ΕΟΧ για την παροχή, από το Λιχτενστάιν στη Μεικτή Επιτροπή του ΕΟΧ, ορισμένων δεδομένων σχετικά με την ελεύθερη κυκλοφορία των εμπορευμάτων Το Συμβούλιο του ΕΟΧ σημείωσε την πρόθεση του Λιχτενστάιν να παρέχει ανά εξάμηνο στη Μεικτή Επιτροπή του ΕΟΧ δεδομένα σχετικά με το εμπόριό του με τα λοιπά συμβαλλόμενα μέρη. Η Μεικτή Επιτροπή του ΕΟΧ θα τηρεί το απόρρητο των εν λόγω στατιστικών δεδομένων τα οποία θα της διαβιβάζει το Λιχτενστάιν για να μπορεί να ελέγχει την εύρυθμη λειτουργία της συμφωνίας.


text:
 Σημαντική ανακοίνωση νομικού περιεχομένου
 |
 22008A0221(01)
 Συμφωνία για τις θαλάσσιες μεταφορές μεταξύ της Ευρωπαϊκής Κοινότητας και των κρατών μελών της, αφενός, και, αφετέρου, της κυβέρνησης της Λαϊκής Δημοκρατίας της Κίνας
 Επίσημη Εφημερίδα αριθ. L 046 της 21/02/2008 σ. 0025 - 0036
 Συμφωνίαγια τις θαλάσσιες μεταφορές μεταξύ της Ευρωπαϊκής Κοινότητας και των κρατών μελών της, αφενός, και, αφετέρου, της κυβέρνησης της Λαϊκής Δημοκρατίας της ΚίναςΤΟ ΒΑΣΙΛΕΙΟ ΤΟΥ ΒΕΛΓΙΟΥ,ΤΟ ΒΑΣΙΛΕΙΟ ΤΗΣ ΔΑΝΙΑΣ,Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,Η ΕΛΛΗΝΙΚΗ ΔΗΜΟΚΡΑΤΙΑ,ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,Η ΓΑΛΛΙΚΗ ΔΗΜΟΚΡΑΤΙΑ,Η ΙΡΛΑΝΔΙΑ,Η ΙΤΑΛΙΚΗ ΔΗΜΟΚΡΑΤΙΑ,ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,Η ΠΟΡΤΟΓΑΛΙΚΗ ΔΗΜΟΚΡΑΤΙΑ,Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ,Συμβαλλόμενα μέρη της συνθήκης για την ίδρυση της Ευρωπαϊκής Κοινότητας, ονομαζόμενα στο εξής "κράτη μέλη της Ευρωπαϊκής Κοινότητας", καιΗ ΕΥΡΩΠΑΪΚΗ ΚΟΙΝΟΤΗΤΑ,ονομαζόμενη στο εξής "Κοινότητα",αφενός, καιΗ ΚΥΒΕΡΝΗΣΗ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΚΙΝΑΣ,ονομαζόμενη στο εξής "Κίνα",αφετέρου,ΛΑΜΒΑΝΟΝΤΑΣ ΥΠΟΨΗ τη συμφωνία εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας, του Μαΐου του 1985·ΛΑΜΒΑΝΟΝΤΑΣ ΥΠΟΨΗ τη σημασία των ναυτιλιακών σχέσεων που υφίστανται μεταξύ της Κοινότητας και των κρατών μελών της και της Κίνας·ΠΙΣΤΕΥΟΝΤΑΣ ΟΤΙ η συνεργασία μεταξύ των μερών στο πεδίο της διεθνούς ναυτιλίας θα ωφελήσει την ανάπτυξη των εμπορικών και οικονομικών σχέσεων μεταξύ της Κίνας και της Κοινότητας και των κρατών μελών της·ΕΠΙΘΥΜΩΝΤΑΣ να ενισχύσουν περαιτέρω και να παγιώσουν τις σχέσεις, με βάση την ισότητα και το αμοιβαίο όφελος, στο πεδίο των διεθνών θαλάσσιων μεταφορών·ΑΝΑΓΝΩΡΙΖΟΝΤΑΣ τη σημασία των θαλάσσιων μεταφορών και επιθυμώντας να προωθήσουν ακόμη περισσότερο τις πολυτροπικές μεταφορές με σκέλος θαλάσσιων μεταφορών, ώστε να αυξήσουν την απόδοση της αλυσίδας μεταφορών·ΑΝΑΓΝΩΡΙΖΟΝΤΑΣ ότι είναι σημαντικό να αναπτυχθεί περαιτέρω μία ευέλικτη αντιμετώπιση με βάση την αγορά και να αυξηθούν τα οφέλη των οικονομικών φορέων αμφότερων των συμβαλλομένων μερών από τον έλεγχο και την εκτέλεση των διεθνών εμπορευματικών μεταφορών στο πλαίσιο ενός αποτελεσματικού διεθνούς συστήματος θαλάσσιων μεταφορών·ΛΑΜΒΑΝΟΝΤΑΣ ΥΠΟΨΗ τις υπάρχουσες διμερείς συμφωνίες στις θαλάσσιες μεταφορές μεταξύ των κρατών μελών της Ευρωπαϊκής Κοινότητας και της Λαϊκής Δημοκρατίας της Κίνας·ΥΠΟΣΤΗΡΙΖΟΝΤΑΣ τις πολυμερείς διαπραγματεύσεις για τις θαλάσσιες μεταφορές στο Διεθνή Οργανισμό Εμπορίου·ΑΠΟΦΑΣΙΣΑΝ να συνάψουν την παρούσα συμφωνία και προς τούτο όρισαν ως πληρεξουσίους τους:ΤΟ ΒΑΣΙΛΕΙΟ ΤΟΥ ΒΕΛΓΙΟΥ:Isabelle DURANTΑναπληρώτρια Πρωθυπουργό και Υπουργό Κινητικότητας και ΜεταφορώνΤΟ ΒΑΣΙΛΕΙΟ ΤΗΣ ΔΑΝΙΑΣ:Bendt BENDTSENΥπουργό Εθνικής Οικονομίας, Εμπορίου και ΒιομηχανίαςΗ ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ:Manfred STOLPEΟμοσπονδιακό Υπουργό Μεταφορών, Οικισμού και ΠολεοδομίαςWilhelm SCHÖNFELDERΠρέσβη, Μόνιμο Αντιπρόσωπο της Ομοσπονδιακής Δημοκρατίας της ΓερμανίαςΗ ΕΛΛΗΝΙΚΗ ΔΗΜΟΚΡΑΤΙΑ:Γεώργιος ΑΝΩΜΕΡΙΤΗΣΥπουργό Εμπορικής ΝαυτιλίαςΤΟ ΒΑΣΙΛΕΙΟ ΤΗΣ ΙΣΠΑΝΙΑΣ:Francisco ÁLVAREZ-CASCOS FERNÁNDEZΥπουργό Χωροταξικής ΑνάπτυξηςΗ ΓΑΛΛΙΚΗ ΔΗΜΟΚΡΑΤΙΑ:Pierre SELLALΠρέσβη, Μόνιμο Αντιπρόσωπο της Γαλλικής ΔημοκρατίαςΗ ΙΡΛΑΝΔΙΑ:Peter GUNNINGΑναπληρωτή Μόνιμο Αντιπρόσωπο της ΙρλανδίαςΗ ΙΤΑΛΙΚΗ ΔΗΜΟΚΡΑΤΙΑ:Pietro LUNARDIΥπουργό 'Εργων Υποδομής και ΜεταφορώνΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ:Henri GRETHENΥπουργό Εθνικής Οικονομίας, Υπουργό ΜεταφορώνΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ:Roelf Hendrik de BOERΥπουργό Συγκοινωνιών και Δημοσίων 'ΕργωνΗ ΔΗΜΟΚΡΑΤΙΑ ΤΗΣ ΑΥΣΤΡΙΑΣ:Mathias REICHHOLDΟμοσπονδιακό Υπουργό Μεταφορών, Καινοτομίας και ΤεχνολογίαςΗ ΠΟΡΤΟΓΑΛΙΚΗ ΔΗΜΟΚΡΑΤΙΑ:Luís Francisco VALENTE DE OLIVEIRAΥπουργό Δημοσίων 'Εργων, Μεταφορών και ΟικισμούΗ ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ:Kimmo SASIΥπουργό Συγκοινωνιών και ΕπικοινωνιώνΤΟ ΒΑΣΙΛΕΙΟ ΤΗΣ ΣΟΥΗΔΙΑΣ:Ulrica MESSINGΥπουργό ΕπικοινωνιώνΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ:David JAMIESONΚοινοβουλευτικό Υφυπουργό, Υπουργείο ΜεταφορώνΗ ΕΥΡΩΠΑΪΚΗ ΚΟΙΝΟΤΗΤΑ:Bendt BENDTSENΥπουργό Εθνικής Οικονομίας, Εμπορίου και Βιομηχανίας του Βασιλείου της ΔανίαςΕν


text: ενεργεία Πρόεδρο του Συμβουλίου της Ευρωπαϊκής 'ΕνωσηςLoyola de PALACIOΑντιπρόεδρο της Επιτροπής των Ευρωπαϊκών ΚοινοτήτωνΗ ΚΥΒΕΡΝΗΣΗ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΚΙΝΑΣ:Chunxian ZHANGΥπουργό ΕπικοινωνιώνΤΑ ΟΠΟΙΑ, αφού αντήλλαξαν τα πληρεξούσια έγγραφά τους, που ευρέθησαν εντάξει,ΣΥΜΦΩΝΗΣΑΝ ΤΑ ΕΞΗΣ:Άρθρο 1ΣτόχοςΗ παρούσα συμφωνία αποβλέπει στη βελτίωση των όρων υπό τους οποίους εκτελούνται οι θαλάσσιες εμπορευματικές μεταφορές από και προς την Κίνα, από και προς την Κοινότητα, καθώς και από και προς την Κοινότητα και την Κίνα, αφενός, και, αφετέρου, τις τρίτες χώρες, προς όφελος των οικονομικών φορέων των μερών. Η συμφωνία βασίζεται στις αρχές της ελεύθερης παροχής υπηρεσιών θαλάσσιων μεταφορών, της ελεύθερης πρόσβασης στα φορτία και το διακομιστικό εμπόριο, της απεριόριστης πρόσβασης και της μη διακρισιακής μεταχείρισης στη χρήση των λιμένων και των επικουρικών υπηρεσιών, καθώς και όσον αφορά την εμπορική παρουσία. Η παρούσα συμφωνία καλύπτει όλες τις πτυχές των μεταφορών από πόρτα σε πόρτα.Άρθρο 2Πεδίο εφαρμογής1. Η παρούσα συμφωνία εφαρμόζεται στις διεθνείς θαλάσσιες εμπορευματικές μεταφορές και τις υπηρεσίες λογιστικής υποστήριξης, συμπεριλαμβανομένων των πολυτροπικών μεταφορών με σκέλος θαλάσσιων μεταφορών, μεταξύ των λιμένων της Κίνας και των κρατών μελών της Κοινότητας, καθώς επίσης και στις διεθνείς θαλάσσιες εμπορευματικές μεταφορές μεταξύ των λιμένων των κρατών μελών της Κοινότητας. Εφαρμόζεται επίσης στο διακομιστικό εμπόριο και στη διακίνηση υλικών, όπως είναι τα άδεια εμπορευματοκιβώτια, τα οποία δεν μεταφέρονται ως φορτίο έναντι αμοιβής, μεταξύ των λιμένων της Κίνας ή μεταξύ των λιμένων ενός κράτους μέλους της Κοινότητας.Όταν τα σκάφη ενός μέρους αποπλέουν από λιμένα του άλλου μέρους προς άλλο λιμένα ή από λιμένα ενός κράτους μέλους της Κοινότητας προς άλλο λιμένα για να φορτώσουν φορτίο προοριζόμενο για ξένες χώρες ή να εκφορτώσουν φορτίο προερχόμενο από το εξωτερικό, ο πλους αυτός θεωρείται μέρος των διεθνών θαλάσσιων μεταφορών.Η παρούσα συμφωνία δεν εφαρμόζεται στις καθαρά εσωτερικές μεταφορές μεταξύ των λιμένων της Κίνας ή μεταξύ των λιμένων κάποιου κράτους μέλους της Ευρωπαϊκής Κοινότητας.2. Η παρούσα συμφωνία δεν θίγει την εφαρμογή των διμερών συμφωνιών για τις θαλάσσιες μεταφορές που έχουν συναφθεί μεταξύ της Κίνας και των κρατών μελών της Κοινότητας, οι οποίες αφορούν θέματα εκτός του πεδίου εφαρμογής της παρούσας συμφωνίας.3. Η παρούσα συμφωνία δεν θίγει το δικαίωμα των σκαφών τρίτων χωρών να μεταφέρουν φορτίο και επιβάτες μεταξύ των λιμένων των μερών ή μεταξύ των λιμένων ενός από τα μέρη και ενός τρίτου μέρους.Άρθρο 3ΟρισμοίΓια τους σκοπούς της παρούσας συμφωνίας:α) οι "διεθνείς θαλάσσιες εμπορευματικές μεταφορές και υπηρεσίες λογιστικής υποστήριξης" καλύπτουν την παροχή υπηρεσιών διεθνών θαλάσσιων μεταφορών εμπορευμάτων καθώς και τις σχετικές υπηρεσίες χειρισμού και αποθήκευσης εμπορευμάτων, τελωνειακών διατυπώσεων, στάθμευσης και αποθήκευσης εμπορευματοκιβωτίων στους λιμένες και το εσωτερικό της χώρας, εξυπηρέτησης μέσω ναυτιλιακών πρακτορείων και υπηρεσία ΕΣ αποστολής των εμπορευμάτων·β) "πολυτροπικές μεταφορές" είναι οι μεταφορές εμπορευμάτων με πλείονες τρόπους μεταφοράς, συμπεριλαμβανομένου του θαλάσσιου σκέλους, με μία και μόνον φορτωτική·γ) "υπηρεσίες ναυτικού πρακτορείου" νοούνται δραστηριότητες συνιστάμενες στην αντιπροσώπευση μέσω ενός πράκτορα, εντός μιας δεδομένης γεωγραφικής περιοχής, των επιχειρηματικών συμφερόντων μιας ή περισσοτέρων ναυτιλιακών γραμμών ή ναυτιλιακών εταιρειών, για τους εξής σκοπούς:- την προώθηση και την πώληση υπηρεσιών θαλάσσιων μεταφορών και άλλων σχετικών υπηρεσιών, από την προσφορά τιμών έως την έκδοση τιμολογίων, και την έκδοση φορτωτικών για λογαριασμό των


text: εταιρειών, την ανάληψη των αναγκαίων σχετικών υπηρεσιών, την ετοιμασία των παραστατικών και την παροχή επιχειρηματικών πληροφοριών,- ενέργειες για λογαριασμό των εταιρειών που οργανώνουν την προσέγγιση του πλοίου ή που αναλαμβάνουν τα εμπορεύματα, όταν απαιτείται·δ) "υπηρεσίες αποστολής εμπορευμάτων" νοούνται δραστηριότητες συνιστάμενες στην οργάνωση και την παρακολούθηση των αποστολών για λογαριασμό των αποστολέων, μέσω της ανάληψης των σχετικών υπηρεσιών, της ετοιμασίας των παραστατικών και της παροχής επιχειρηματικών πληροφοριών·ε) "ναυτιλιακή εταιρεία" νοείται μία εταιρεία πληρούσα τους ακόλουθους όρους:i) έχει συσταθεί σύμφωνα με το δημόσιο ή ιδιωτικό δίκαιο της Κίνας ή της Ευρωπαϊκής Κοινότητας ή κράτους μέλους της Κοινότητας·ii) έχει την επίσημη έδρα της ή τα κεντρικά της γραφεία ή το κύριο σημείο δραστηριοτήτων της στην Κίνα ή την Κοινότητα αντίστοιχα,iii) εκτελεί διεθνείς αποστολές με σκάφη που της ανήκουν ή εκμεταλλεύεται.Οι ναυτιλιακές εταιρείες, οι οποίες είναι εγκατεστημένες εκτός της Κοινότητας ή της Κίνας και ελέγχονται από υπηκόους κράτους μέλους της Κοινότητας ή της Κίνας αντίστοιχα, απολαμβάνουν επίσης των διατάξεων της παρούσας συμφωνίας, εφόσον τα σκάφη τους είναι νηολογημένα στο συγκεκριμένο κράτος μέλος ή στην Κίνα σύμφωνα με την αντίστοιχη νομοθεσία·στ) "θυγατρική εταιρεία" νοείται μία εταιρεία διαθέτουσα νομική προσωπικότητα η οποία ανήκει σε ναυτιλιακή εταιρεία·ζ) "υποκατάστημα" νοείται ένα επιχειρηματικό σημείο άνευ νομικής προσωπικότητας που ανήκει στη ναυτιλιακή εταιρεία·η) "αντιπροσωπεία" νοείται ένα γραφείο αντιπροσωπείας της ναυτιλιακής εταιρείας ενός συμβαλλομένου μέρους, εγκατεστημένο στο άλλο μέρος·θ) "σκάφος" νοείται κάθε πλοίο της εμπορικής ναυτιλίας νηολογημένο σύμφωνα με τη νομοθεσία της Κίνας ή της Ευρωπαϊκής Κοινότητας ή των κρατών μελών της, στο νηολόγιο ενός των μερών, το οποίο φέρει την εθνική σημαία αυτού του μέρους και εκτελεί διεθνείς θαλάσσιες μεταφορές, συμπεριλαμβανομένων των σκαφών που φέρουν τη σημαία τρίτης χώρας αλλά ανήκουν ή είναι υπό την εκμετάλλευση εμπορικής εταιρείας της Κίνας ή κράτους μέλους της Κοινότητας. Ωστόσο, ο όρος δεν περιλαμβάνει τα πολεμικά πλοία και κάθε άλλο μη εμπορικό πλοίο.Άρθρο 4Παροχή υπηρεσιών1. Κάθε μέρος συνεχίζει να παρέχει μη διακρισιακή μεταχείριση στα σκάφη που φέρουν τη σημαία του άλλου μέρους, ή είναι υπό την εκμετάλλευση υπηκόων ή εταιρειών του άλλου μέρους, σε σχέση με τη μεταχείριση που παρέχει στα δικά του σκάφη, όσον αφορά την πρόσβαση στους λιμένες, τη χρήση της υποδομής και τις επικουρικές ναυτιλιακές υπηρεσίες των λιμένων αυτών, καθώς επίσης και όσον αφορά τα τέλη και τους δασμούς, τις τελωνειακές διατυπώσεις και την κατανομή των αγκυροβολίων και των εγκαταστάσεων φορτοεκφόρτωσης.2. Τα μέρη αναλαμβάνουν να εφαρμόζουν την αρχή της απεριόριστης πρόσβασης στην αγορά και την κυκλοφορία διεθνών θαλάσσιων μεταφορών σε μη διακρισιακή και εμπορική βάση.3. Κατά την εφαρμογή των αρχών των παραγράφων 1 και 2, τα μέρη:α) δεν εισάγουν ρήτρες κατανομής φορτίου σε μελλοντικές συμφωνίες με τρίτες χώρες που αφορούν τις υπηρεσίες θαλάσσιων μεταφορών ή και καταργούν τις διατάξεις αυτές εφόσον υπάρχουν σε προηγούμενες διμερείς συμφωνίες, εντός εύλογης χρονικής περιόδου·β) καταργούν, από την έναρξη ισχύος της παρούσας συμφωνίας, όλα τα μονομερή διοικητικά, τεχνικά ή άλλα μέτρα, τα οποία θα μπορούσαν να αποτελέσουν έμμεσο περιορισμό και να εισάγουν διακρίσεις στην ελεύθερη παροχή υπηρεσιών στις διεθνείς θαλάσσιες μεταφορές·γ) από την έναρξη ισχύος της παρούσας συμφωνίας, απέχουν από την εφαρμογή διοικητικών, τεχνικών ή νομοθετικών


text: μέτρων τα οποία θα μπορούσαν να δημιουργήσουν διακρίσεις κατά υπηκόων ή εταιρειών του άλλου μέρους στην παροχή υπηρεσιών στις διεθνείς θαλάσσιες μεταφορές.4. Το ένα μέρος επιτρέπει στις ναυτιλιακές εταιρείες του άλλου την πρόσβαση και τη χρήση, χωρίς διακρίσεις και υπό τους όρους που έχουν συμφωνήσει οι ενδιαφερόμενες ναυτιλιακές εταιρείες, των τροφοδοτικών υπηρεσιών που παρέχουν οι εγκατεστημένες στο πρώτο μέρος ναυτιλιακές εταιρείες για το διεθνές φορτίο μεταξύ των λιμένων της Κίνας ή μεταξύ των λιμένων κράτους μέλους της Κοινότητας.Άρθρο 5Εμπορική παρουσίαΌσον αφορά τις δραστηριότητες διεθνών θαλάσσιων εμπορευματικών μεταφορών και την παροχή υπηρεσιών λογιστικής υποστήριξης, στις οποίες συμπεριλαμβάνονται οι πολυτροπικές μεταφορές από πόρτα σε πόρτα, κάθε μέρος επιτρέπει στις ναυτιλιακές εταιρείες του άλλου, να εγκαθιστά πλήρως ή από κοινού ελεγχόμενες θυγατρικές εταιρείες, υποκαταστήματα ή αντιπροσωπείες και, όσον αφορά τις θυγατρικές εταιρείες και τα υποκαταστήματα, να έχουν οικονομικές δραστηριότητες σύμφωνα με το δίκαιο και τους κανονισμούς του. Στις δραστηριότητες αυτές περιλαμβάνονται ενδεικτικώς:1. η προσέλκυση φορτίου και η κράτηση χώρου·2. η σύνταξη, η επικύρωση, ο χειρισμός και η έκδοση φορτωτικής, συμπεριλαμβανομένης της φορτωτικής που είναι κοινώς αποδεκτή στις διεθνείς θαλάσσιες μεταφορές· η προετοιμασία τεκμηρίωσης σχετικά με τα έγγραφα μεταφοράς και τα τελωνειακά παραστατικά·3. ο καθορισμός, είσπραξη και έμβαση των εξόδων μεταφοράς και άλλων εξόδων με βάση τις συμβάσεις υπηρεσιών ή τους ναύλους·4. η διαπραγμάτευση και υπογραφή συμβάσεων υπηρεσιών·5. η υπογραφή συμβάσεων για τη μεταφορά φορτίων οδικώς και σιδηροδρομικώς, την αγοραπωλησία φορτίων και για άλλες σχετικές επικουρικές υπηρεσίες·6. ο καθορισμός και η δημοσίευση των ναύλων·7. η ανάληψη δραστηριοτήτων μάρκετινγκ που σχετίζονται με τις υπηρεσίες τους·8. η κατοχή του αναγκαίου εξοπλισμού για τις οικονομικές δραστηριότητες·9. η παροχή επιχειρηματικών πληροφοριών με οιοδήποτε μέσο, συμπεριλαμβανομένων των μηχανογραφημένων συστημάτων και της ανταλλαγής ηλεκτρονικών δεδομένων (υποκείμενη σε χωρίς διακρίσεις περιορισμούς όσον αφορά τις τηλεπικοινωνίες)·10. η δημιουργία κοινοπραξιών με οιοδήποτε εγκατεστημένο επιτόπου ναυτιλιακό γραφείο για την ανάληψη σχετικών με το γραφείο αυτό εμπορικών συναλλαγών, όπως είναι η οργάνωση ελλιμενισμού των σκαφών ή η παραλαβή των φορτίων για την αποστολή τους.Άρθρο 6Διαφάνεια1. Κάθε μέρος, κατόπιν διαβούλευσης και κατάλληλης προειδοποίησης, δημοσιεύει ταχέως όλα τα σχετικά μέτρα γενικής εφαρμογής, τα οποία αφορούν ή θίγουν τη λειτουργία της παρούσας συμφωνίας.2. Αν η δημοσίευση που αναφέρεται στην παράγραφο 1 είναι πρακτικώς αδύνατη, οι πληροφορίες δημοσιοποιούνται άλλως.3. Κάθε μέρος ανταποκρίνεται ταχέως στα αιτήματα του άλλου μέρους για την παροχή ειδικών πληροφοριών σχετικά με κάποια από τα μέτρα γενικής εφαρμογής υπό την έννοια της παραγράφου 1.Άρθρο 7Εσωτερικές ρυθμίσεις1. Τα μέρη εξασφαλίζουν ότι όλα τα μέτρα γενικής εφαρμογής που άπτονται του εμπορίου στις διεθνείς θαλάσσιες μεταφορές εφαρμόζονται με λογικό, αντικειμενικό και αμερόληπτο τρόπο.2. Όταν απαιτείται άδεια, οι αρμόδιες αρχές ενός μέρους πληροφορεί τον αιτούντα για την απόφαση σχετικά με την αίτησή του εντός εύλογης χρονικής περιόδου μετά την υποβολή μιας αίτησης θεωρούμενης ότι είναι πλήρης με βάση τους εσωτερικούς νόμους και ρυθμίσεις. Εφόσον το ζητήσει ο αιτών, οι αρμόδιες αρχές ενός μέρους παρέχουν, χωρίς αδικαιολόγητη καθυστέρηση, πληροφορίες περί την έκβαση της αίτησης.3. Για να εξασφαλισθεί ότι τα μέτρα που σχετίζονται με τα τεχνικά πρότυπα και τις απαιτήσεις έκδοσης αδείας δεν αποτελούν άσκοπους φραγμούς στο εμπόριο, οι απαιτήσεις βασίζονται σε


text: αντικειμενικά, χωρίς διακρίσεις, προδημοσιευμένα και διαφανή κριτήρια, όπως είναι η ικανότητα παροχής της συγκεκριμένης υπηρεσίας· στην περίπτωση των διαδικασιών έκδοσης αδείας, τα κριτήρια αυτά δεν πρέπει αφ’ εαυτά να περιορίζουν ή να παρακωλύουν την παροχή υπηρεσιών.Άρθρο 8Βασικό προσωπικόΟι πλήρως ή από κοινού ελεγχόμενες θυγατρικές εταιρείες, τα υποκαταστήματα ή οι αντιπροσωπείες των ναυτιλιακών εταιρειών ενός μέρους που εγκαθίστανται στο άλλο μέρος δικαιούνται να απασχολούν βασικό προσωπικό, σύμφωνα με την ισχύουσα νομοθεσία στη χώρα υποδοχής, ανεξαρτήτως της εθνικότητας των απασχολουμένων. Κάθε μέρος διευκολύνει την απόκτηση αδειών εργασίας και θεωρήσεων για αλλοδαπούς απασχολούμενους.Άρθρο 9Πληρωμές και κινήσεις κεφαλαίων1. Τα έσοδα των υπηκόων ή εταιρειών ενός μέρους που απορρέουν από τις διεθνείς θαλάσσιες μεταφορές και τις πολυτροπικές μεταφορές στο άλλο συμβαλλόμενο μέρος μπορούν να καθορίζονται σε ελεύθερα μετατρέψιμα νομίσματα.2. Τα έσοδα και οι δαπάνες από τις οικονομικές δραστηριότητες των θυγατρικών, των υποκαταστημάτων και των αντιπροσωπειών των ναυτιλιακών εταιρειών ενός μέρους που έχουν εγκατασταθεί στο άλλο μέρος μπορούν να καθορίζονται στο νόμισμα της χώρας υποδοχής. Το υπόλοιπο μετά την πληρωμή των τοπικών αμοιβών από τις ανωτέρω ναυτιλιακές εταιρείες, τις θυγατρικές, τα υποκαταστήματα ή τις αντιπροσωπείες μπορεί να εμβάζεται ελεύθερα στο εξωτερικό με τη συναλλαγματική ισοτιμία της ημέρας έμβασης.Άρθρο 10Ναυτιλιακή συνεργασίαΤα μέρη, για να προωθήσουν την ανάπτυξη της ναυτιλίας τους, ενθαρρύνουν τις αρμόδιες αρχές τους, τις ναυτιλιακές εταιρείες, τους λιμένες, τα σχετικά ερευνητικά ιδρύματα, τα πανεπιστήμια και τα κολέγια να συνεργάζονται στα ακόλουθα, ενδεικτικώς, πεδία.1. να ανταλλάσσουν απόψεις σχετικά με τις δραστηριότητές τους στο πλαίσιο των διεθνών ναυτιλιακών οργανισμών·2. να εκπονούν και να τελειοποιούν τη νομοθεσία σχετικά με τις θαλάσσιες μεταφορές και τη διαχείριση της αγοράς·3. να προωθούν αποτελεσματικές μεταφορές για το διεθνές εμπόριο διά θαλάσσης με αποτελεσματική εκμετάλλευση των λιμένων και των στόλων των μερών·4. να διασφαλίζουν την ασφάλεια της ναυτιλίας και να αποτρέπουν τη θαλάσσια ρύπανση·5. να προωθούν τη ναυτική εκπαίδευση και επιμόρφωση, και ειδικά την επιμόρφωση των ναυτικών·6. να ανταλλάσσουν προσωπικό, επιστημονικές πληροφορίες και τεχνολογία·7. να εντείνουν τις προσπάθειές τους για την καταπολέμηση της πειρατείας και της τρομοκρατίας.Άρθρο 11Διαβουλεύσεις και διακανονισμός διαφορών1. Τα μέρη θεσπίζουν κατάλληλες διαδικασίες για να εξασφαλίσουν την ορθή εφαρμογή της παρούσας συμφωνίας.2. Αν ανακύψει κάποια διαφορά μεταξύ των μερών περί την ερμηνεία ή την εφαρμογή της παρούσας συμφωνίας, οι αρμόδιες αρχές τους επιζητούν την επίλυση της διαφοράς με φιλικές διαβουλεύσεις. Εφόσον δεν επιτευχθεί συμφωνία, η διαφορά διακανονίζεται μέσω της διπλωματικής οδού.Άρθρο 12ΤροποποίησηΗ παρούσα συμφωνία μπορεί να τροποποιηθεί με γραπτή συμφωνία μεταξύ των μερών και η τροποποίηση τίθεται σε ισχύ σύμφωνα με τις διαδικασίες του άρθρου 15 παράγραφος 2.Άρθρο 13Εδαφική εφαρμογήΗ παρούσα συμφωνία εφαρμόζεται στα εδάφη στα οποία ισχύει η συνθήκη για την ίδρυση της Ευρωπαϊκής Κοινότητας και υπό τους όρους που καθορίζονται στην εν λόγω συνθήκη, αφενός, και στο έδαφος της Κίνας, αφετέρου.Άρθρο 14Αυθεντικό κείμενοΗ παρούσα συμφωνία συντάσσεται εις διπλούν στη δανική, ολλανδική, αγγλική, φινλανδική, γαλλική, γερμανική, ελληνική, ιταλική, πορτογαλική, ισπανική, σουηδική και κινεζική γλώσσα, και όλα τα κείμενα είναι εξίσου αυθεντικά.Άρθρο 15Διάρκεια και έναρξη ισχύος1. Η παρούσα συμφωνία συνάπτεται για μία περίοδο πέντε ετών. Ανανεώνεται σιωπηρά ετησίως εκτός εάν ένα από τα μέρη την καταγγείλει γραπτώς έξι μήνες πριν


text: από την ημερομηνία λήξεώς της.2. Η παρούσα συμφωνία θα εγκριθεί από τα μέρη σύμφωνα με τις διαδικασίες τους.Η παρούσα συμφωνία θα τεθεί σε ισχύ την πρώτη ημέρα του δεύτερου μήνα από την ημερομηνία κατά την οποία τα μέρη θα κοινοποιήσουν μεταξύ τους ότι οι διαδικασίες που αναφέρονται στο πρώτο εδάφιο έχουν ολοκληρωθεί.3. Αν σε ορισμένα θέματα η παρούσα συμφωνία είναι λιγότερο ευνοϊκή από τις υπάρχουσες διμερείς συμφωνίες μεταξύ μεμονωμένων κρατών μελών της Ευρωπαϊκής Κοινότητας και της Κίνας, υπερέχουν οι πλέον ευνοϊκές διατάξεις με την επιφύλαξη των υποχρεώσεων της Κοινότητας και λαμβανομένης υπόψη της συνθήκης. Οι διατάξεις της παρούσας συμφωνίας αντικαθιστούν εκείνες προηγούμενων διμερών συμφωνιών που έχουν συναφθεί μεταξύ κρατών μελών της Ευρωπαϊκής Κοινότητας και της Κίνας, εφόσον οι διατάξεις των συμφωνιών αυτών είτε δεν συνάδουν με τις διατάξεις της παρούσας συμφωνίας, εξαιρουμένης της περίπτωσης που αναφέρεται στην προηγούμενη πρόταση, είτε είναι ταυτόσημες. Οι διατάξεις των υφιστάμενων διμερών συμφωνιών που καλύπτονται από την παρούσα συμφωνία εξακολουθούν να ισχύουν.EN FE DE LO CUAL, los plenipotenciarios abajo firmantes suscriben el presente Acuerdo.TIL BEKRÆFTELSE HERAF har undertegnede befuldmægtigede underskrevet denne aftale.ZU URKUND DESSEN haben die unterzeichneten Bevollmächtigten dieses Abkommen unterzeichnet.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.IN WITNESS WHEREOF the undersigned Plenipotentiaries have signed this Agreement.EN FOI DE QUOI, les plénipotentiaires soussignés ont apposé leur signature sur le présent accord.IN FEDE DI CHE i Plenipotenziari sottoscritti hanno apposto le loro firme in calce al presente accordo.TEN BLIJKE WAARVAN de, hiertoe naar behoren gemachtigde, ondergetekenden hun handtekening onder deze overeenkomst hebben gesteld.EM FÉ DO QUE, os abaixo-assinados apuseram as suas assinaturas no presente Acordo.TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.TILL BEVIS HÄRPÅ har undertecknade befullmäktigade undertecknat detta avtal.+++++ TIFF +++++Hecho en Bruselas, el seis de diciembre del dos mil dos.Udfærdiget i Bruxelles den sjette december to tusind og to.Geschehen zu Brüssel am sechsten Dezember zweitausendzwei.'Εγινε στις Βρυξέλλες, στις έξι Δεκεμβρίου δύο χιλιάδες δύο.Done at Brussels on the sixth day of December in the year two thousand and two.Fait à Bruxelles, le six décembre deux mille deux.Fatto a Bruxelles, addì sei dicembre duemiladue.Gedaan te Brussel, de zesde december tweeduizendtwee.Feito em Bruxelas, em seis de Dezembro de dois mil e dois.Tehty Brysselissä kuudentena päivänä joulukuuta vuonna kaksituhattakaksi.Som skedde i Bryssel den sjätte december tjugohundratvå.+++++ TIFF +++++Pour le Royaume de BelgiqueVoor het Koninkrijk BelgiëFür das Königreich Belgien+++++ TIFF +++++Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.På Kongeriget Danmarks vegne+++++ TIFF +++++Für die Bundesrepublik Deutschland+++++ TIFF ++++++++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la Republique française+++++ TIFF +++++Thar cheann Na hÉireannFor Ireland+++++ TIFF +++++Per la Repubblica italiana+++++ TIFF +++++Pour le


text: Grand-Duché de Luxembourg+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++Pela República Portuguesa+++++ TIFF +++++Suomen tasavallan puolesta+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


text:
 10.3.2005
 EL
 Επίσημη Εφημερίδα της Ευρωπαϊκής Ένωσης
 L 64/5
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 117/2004
 της 6ης Αυγούστου 2004
 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
 Εκτιμώντας τα ακόλουθα:
 (1)
 Το πρωτόκολλο 31 της συμφωνίας τροποποιήθηκε από την απόφαση αριθ. 90/2004 της Μεικτής Επιτροπής του ΕΟΧ, της 8ης Ιουνίου 2004 (1).
 (2)
 Κρίνεται σκόπιμο να επεκταθεί η συνεργασία των συμβαλλόμενων μερών της συμφωνίας για να συμπεριλάβει τις προπαρασκευαστικές ενέργειες συνεργασίας στον πολιτιστικό τομέα.
 (3)
 Επομένως, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η εν λόγω συνεργασία από την 1η Ιανουαρίου 2004,
 ΑΠΟΦΑΣΙΖΕΙ:
 Άρθρο 1
 Το άρθρο 13 του πρωτοκόλλου 31 της συμφωνίας τροποποιείται ως εξής:
 1.
 Το κείμενο της παραγράφου 2 αντικαθίσταται από το ακόλουθο κείμενο:
 «2.
 Τα κράτη της ΕΖΕΣ συμμετέχουν στη χρηματοδότηση των δραστηριοτήτων που αναφέρονται στις παραγράφους 1, 4, 5 και 6 σύμφωνα με το άρθρο 82 παράγραφος 1 στοιχείο α) της συμφωνίας.»
 2.
 Το κείμενο της παραγράφου 3 αντικαθίσταται από το ακόλουθο κείμενο:
 «3.
 Τα κράτη της ΕΖΕΣ συμμετέχουν πλήρως στις επιτροπές της ΕΚ και στους λοιπούς φορείς που βοηθούν την Επιτροπή στη διαχείριση, την ανάπτυξη και την υλοποίηση των δραστηριοτήτων που αναφέρονται στις παραγράφους 1, 4, 5 και 6.»
 3.
 Η ακόλουθη παράγραφος παρεμβάλλεται μετά την παράγραφο 5:
 «6.
 Από την 1η Ιανουαρίου 2004, τα κράτη της ΕΖΕΣ συμμετέχουν στις κοινοτικές ενέργειες που συνδέονται με το ακόλουθο κονδύλι του προϋπολογισμού η οποία είναι εγγεγραμμένη στον γενικό προϋπολογισμό της Ευρωπαϊκής Ένωσης για το οικονομικό έτος 2004:
 —
 Κονδύλι του προϋπολογισμού 15 04 02 03:“Προπαρασκευαστικές ενέργειες συνεργασίας στον πολιτιστικό τομέα”.»
 Άρθρο 2
 Η παρούσα απόφαση τίθεται σε ισχύ την ημέρα που έπεται της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (2).
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 6 Αυγούστου 2004.
 Για τη Μεικτή Επιτροπή του ΕΟΧ
 Ο Πρόεδρος
 Kjartan JÓHANNSSON
 (1) ΕΕ L 349 της 25.11.2004, σ. 52.
 (2) Δεν αναφέρονται συνταγματικές απαιτήσεις.


text:
 5.11.2020
 EL
 Επίσημη Εφημερίδα της Ευρωπαϊκής Ένωσης
 L 368/6
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 106/2018
 της 31ης Μαΐου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/1610]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2018/128 της Επιτροπής, της 25ης Ιανουαρίου 2018, για τη διόρθωση ορισμένων γλωσσικών εκδόσεων του εκτελεστικού κανονισμού (EE) 2015/504 για την εφαρμογή του κανονισμού (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου όσον αφορά τις διοικητικές απαιτήσεις σχετικά με την έγκριση και την εποπτεία της αγοράς γεωργικών και δασικών οχημάτων (1) πρέπει να ενσωματωθεί στη συμφωνία για τον ΕΟΧ.
 (2)
 Συνεπώς, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 40δ [εκτελεστικός κανονισμός (ΕΕ) 2015/504 της Επιτροπής] του κεφαλαίου II του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32018 R 0128: Εκτελεστικός κανονισμός (ΕΕ) 2018/128 της Επιτροπής της 25ης Ιανουαρίου 2018 (ΕΕ L 22 της 26.1.2018, σ. 16).».
 Άρθρο 2
 Τα κείμενα του εκτελεστικού κανονισμού (ΕΕ) 2018/128 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Ιουνίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 31 Μαΐου 2018.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 22 της 26.1.2018, σ. 16.
 (*1) Δεν έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22005A0722(04)
 Πρωτόκολλο της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας αφετέρου σχετικά με συμφωνία-πλαίσιο μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με τις γενικές αρχές για τη συμμετοχή της Πρώην Γιουγκοσλαβικής Δημοκρατίας της Μακεδονίας σε κοινοτικά προγράμματα
 Επίσημη Εφημερίδα αριθ. L 192 της 22/07/2005 σ. 0023 - 0029
 Πρωτόκολλοτης συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας αφετέρου σχετικά με συμφωνία-πλαίσιο μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με τις γενικές αρχές για τη συμμετοχή της Πρώην Γιουγκοσλαβικής Δημοκρατίας της Μακεδονίας σε κοινοτικά προγράμματαΗ ΕΥΡΩΠΑΪΚΗ ΚΟΙΝΟΤΗΤΑ, εφεξής "η Κοινότητα",αφενός καιΗ ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ,αφετέρου,εφεξής "τα συμβαλλόμενα μέρη",ΕΚΤΙΜΩΝΤΑΣ ΤΑ ΑΚΟΛΟΥΘΑ:(1) Η συμφωνία σταθερότητας και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, (εφεξής "η ΣΣΣ") υπογράφηκε με ανταλλαγή επιστολών στο Λουξεμβούργο στις 9 Απριλίου 2001 και άρχισε να ισχύει την 1η Απριλίου 2004.(2) Το Ευρωπαϊκό Συμβούλιο της Κοπεγχάγης, του Δεκεμβρίου 2002, επιβεβαίωσε την ευρωπαϊκή προοπτική των χωρών των Δυτικών Βαλκανίων, ως δυνάμει υποψηφίων, και υπογράμμισε τη βούλησή του να υποστηρίξει τις προσπάθειες τους να προσεγγίσουν την Ευρωπαϊκή Ένωση.(3) Το Ευρωπαϊκό Συμβούλιο της Θεσσαλονίκης, του Ιουνίου 2003, επιβεβαίωσε ότι η διαδικασία σταθερότητας και σύνδεσης θα παραμείνει το πλαίσιο για την ευρωπαϊκή πορεία των χωρών των Δυτικών Βαλκανίων καθ’όλη τη διαδρομή προς τη μελλοντική προσχώρησή τους και υιοθέτησε "την ημερήσια διάταξη της Θεσσαλονίκης για τα Δυτικά Βαλκάνια: προς την ευρωπαϊκή ολοκλήρωση" που έχει ως στόχο να ενισχύσει περισσότερο τις προνομιακές σχέσεις μεταξύ της ΕΕ και των Δυτικών Βαλκανίων, με βάση την εμπειρία που έχει αποκτηθεί στο πλαίσιο της διεύρυνσης.(4) Η ημερήσια διάταξη της Θεσσαλονίκης κάλεσε τις χώρες των Δυτικών Βαλκανίων να συμμετάσχουν σε κοινοτικά προγράμματα και υπηρεσίες σύμφωνα με τις αρχές που έχουν θεσπιστεί για τη συμμετοχή των υποψηφίων χωρών, με στόχο να εξοικειωθούν οι ενδιαφερόμενες χώρες και οι πολίτες τους με τις πολιτικές και τις μεθόδους εργασίας της ΕΕ, στηρίζοντας τους έτσι σταθερά στην πορεία προς την ΕΕ και ενθαρρύνοντας τους προς την ευρωπαϊκή ολοκλήρωση.(5) Η Πρώην Γιουγκοσλαβική Δημοκρατία της Μακεδονίας εξέφρασε την επιθυμία να συμμετέχει σε ορισμένα κοινοτικά προγράμματα.(6) Οι ειδικοί όροι και οι προϋποθέσεις, συμπεριλαμβανομένης της χρηματοδοτικής συνεισφοράς, όσον αφορά τη συμμετοχή της Πρώην Γιουγκοσλαβικής Δημοκρατίας της Μακεδονίας σε κάθε συγκεκριμένο πρόγραμμα θα καθοριστούν με συμφωνία μεταξύ της Επιτροπής των Ευρωπαϊκών Κοινοτήτων, που ενεργεί εξ ονόματος της Κοινότητας, και της Πρώην Γιουγκοσλαβικής Δημοκρατίας της Μακεδονίας.ΣΥΜΦΩΝΟΥΝ ΤΑ ΕΞΗΣ:Άρθρο 1Επιτρέπεται στην Πρώην Γιουγκοσλαβική Δημοκρατία της Μακεδονίας να συμμετέχει στα ακόλουθα κοινοτικά προγράμματα:1. Τα τρέχοντα κοινοτικά προγράμματα τα οποία περιέχονται στο παράρτημα και είναι ανοιχτά στη συμμετοχή της Πρώην Γιουγκοσλαβικής Δημοκρατίας της Μακεδονίας από την έναρξη ισχύος της παρούσας συμφωνίας (εφεξής "η συμφωνία").2. Κοινοτικά προγράμματα που έχουν θεσπιστεί ή έχουν ανανεωθεί μετά την έναρξη ισχύος της συμφωνίας και τα οποία περιέχουν ρήτρα η οποία προβλέπει τη συμμετοχή της


text: Πρώην Γιουγκοσλαβικής Δημοκρατίας της Μακεδονίας.Άρθρο 2Η Πρώην Γιουγκοσλαβική Δημοκρατία της Μακεδονίας συνεισφέρει οικονομικά στον γενικό προϋπολογισμό της Ευρωπαϊκής Ένωσης ανάλογα με τα συγκεκριμένα προγράμματα στα οποία συμμετέχει.Άρθρο 3Εκπρόσωποι της Πρώην Γιουγκοσλαβικής Δημοκρατίας της Μακεδονίας μπορούν να συμμετέχουν, ως παρατηρητές και για τα σημεία που αφορούν την Πρώην Γιουγκοσλαβική Δημοκρατία της Μακεδονίας, στην επιτροπή διαχείρισης που είναι αρμόδια για την παρακολούθηση των προγραμμάτων στα οποία συνεισφέρει οικονομικά η Πρώην Γιουγκοσλαβική Δημοκρατία της Μακεδονίας.Άρθρο 4Σχέδια και πρωτοβουλίες που υποβάλλονται από συμμετέχοντες της Πρώην Γιουγκοσλαβικής Δημοκρατίας της Μακεδονίας υπόκεινται, κατά το δυνατόν, στους ίδιους όρους, κανόνες και διαδικασίες που ισχύουν για τα εν λόγω προγράμματα με εκείνους που εφαρμόζονται για τα κράτη μέλη.Άρθρο 5Οι ειδικοί όροι και προϋποθέσεις όσον αφορά τη συμμετοχή της Πρώην Γιουγκοσλαβικής Δημοκρατίας της Μακεδονίας σε κάθε συγκεκριμένο πρόγραμμα, ιδίως η χρηματοδοτική συνεισφορά που πρέπει να καταβληθεί, ορίζονται με συμφωνία, υπό τη μορφή μνημονίου συμφωνίας, μεταξύ της Επιτροπής, η οποία ενεργεί εξ ονόματος της Κοινότητας, και της Πρώην Γιουγκοσλαβικής Δημοκρατίας της Μακεδονίας.Στην περίπτωση που η Πρώην Γιουγκοσλαβική Δημοκρατία της Μακεδονίας υποβάλει αίτηση για κοινοτική εξωτερική βοήθεια, βάσει του κανονισμού (ΕΚ) αριθ. 2666/2000 του Συμβουλίου, της 5ης Δεκεμβρίου 2000, όπως τροποποιήθηκε από τον κανονισμό (ΕΚ) αριθ. 2415/2001 του Συμβουλίου, της 10ης Δεκεμβρίου 2001, σχετικά με την παροχή βοήθειας προς την Αλβανία, τη Βοσνία Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας, ή σύμφωνα με οποιοδήποτε άλλο παρόμοιο κανονισμό που προβλέπει την παροχή κοινοτικής εξωτερικής βοήθειας στην Πρώην Γιουγκοσλαβική Δημοκρατία της Μακεδονίας που ενδέχεται να υιοθετηθεί στο μέλλον, οι όροι που διέπουν τη χρήση της κοινοτικής βοήθειας από την Πρώην Γιουγκοσλαβική Δημοκρατία της Μακεδονίας ορίζονται σε συμφωνία χρηματοδότησης.Άρθρο 6Το μνημόνιο συμφωνίας ορίζει, σύμφωνα με τον δημοσιονομικό κανονισμό της Κοινότητας, ότι οι οικονομικοί έλεγχοι ή οι λογιστικοί έλεγχοι διεξάγονται, από την Ευρωπαϊκή Επιτροπή, τον OLAF και το Ελεγκτικό Συνέδριο των Ευρωπαϊκών Κοινοτήτων, ή υπό την εποπτεία τους.Θα υιοθετηθούν λεπτομερείς διατάξεις όσον αφορά τον οικονομικό και τον λογιστικό έλεγχο, τα διοικητικά μέτρα, τις κυρώσεις και την είσπραξη οφειλών που επιτρέπουν την ανάθεση στην Ευρωπαϊκή Επιτροπή, στον OLAF και στο Ελεγκτικό Συνέδριο, αρμοδιοτήτων αντίστοιχων με τις αρμοδιότητες που διαθέτουν έναντι δικαιούχων ή συμβασιούχων που είναι εγκατεστημένοι στην Κοινότητα.Άρθρο 7Η συμφωνία ισχύει επ’ αόριστον.Κάθε συμβαλλόμενο μέρος μπορεί να καταγγείλει την παρούσα συμφωνία με γραπτή κοινοποίηση στο άλλο συμβαλλόμενο μέρος. Η παρούσα συμφωνία παύει να ισχύει έξι μήνες από την ημερομηνία της εν λόγω κοινοποίησης.Άρθρο 8Το αργότερο τρία χρόνια από την ημερομηνία έναρξης ισχύος της παρούσας συμφωνίας, και στη συνέχεια ανά τρία χρόνια, τα δύο συμβαλλόμενα μέρη μπορούν να αναθεωρήσουν την εφαρμογή της παρούσας συμφωνίας βάσει της πραγματικής συμμετοχής της Πρώην Γιουγκοσλαβικής Δημοκρατίας της Μακεδονίας σε ένα ή περισσότερα κοινοτικά προγράμματα.Άρθρο 9Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και υπό τους όρους που αναφέρονται στην εν λόγω συνθήκη και, αφετέρου, στο έδαφος της Πρώην Γιουγκοσλαβικής Δημοκρατίας της Μακεδονίας.Άρθρο 10Η παρούσα συμφωνία αρχίζει να ισχύει την ημερομηνία λήψης της τελευταίας γραπτής κοινοποίησης, μέσω διπλωματικής οδού, με την οποία κάθε συμβαλλόμενο


text: μέρος ενημερώνει το άλλο ότι έχει ολοκληρωθεί η διαδικασία έναρξης ισχύος της παρούσας συμφωνίας.Άρθρο 111. Η παρούσα συμφωνία εκδίδεται σε δύο αντίτυπα σε κάθε μία από τις επίσημες γλώσσες των συμβαλλομένων μερών, με εξαίρεση τη μαλτέζικη γλώσσα.2. Όταν τα όργανα της Ευρωπαϊκής Ένωσης δεσμευτούν να δημοσιεύσουν όλες τις επίσημες πράξεις στη μαλτέζικη γλώσσα στην Επίσημη Εφημερίδα της Ευρωπαϊκής Ένωσης, η συμφωνία θα εκδοθεί επίσης σε δύο αντίτυπα στην εν λόγω γλώσσα.3. Όλες οι γλωσσικές αποδόσεις του παρόντος κειμένου είναι εξίσου αυθεντικές.Άρθρο 12Η συμφωνία και το παράρτημά της αποτελούν αναπόσπαστο τμήμα της ΣΣΣ.Βρυξέλλες, 22 Νοεμβρίου 2004.Για την κυβέρνηση της Πρώην Γιουγκοσλαβικής Δημοκρατίας της ΜακεδονίαςΓια την Ευρωπαϊκή Κοινότητα--------------------------------------------------ΠΑΡΑΡΤΗΜΑΚΑΤΑΛΟΓΟΣ ΤΩΝ ΤΡΕΧΟΝΤΩΝ ΚΟΙΝΟΤΙΚΩΝ ΠΡΟΓΡΑΜΜΑΤΩΝ ΤΟΥ ΑΡΘΡΟΥ 1- Καταπολέμηση των διακρίσεων (2001-2006) [1]- Καταπολέμηση του κοινωνικού αποκλεισμού (2002-2006) [2]- Κοινοτικές ενέργειες υπέρ της πολιτικής για τους καταναλωτές (2004-2007) [3]- Κοινοτικό πρόγραμμα δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (2004-2006) [4]- Κοινοτικό πρόγραμμα δράσης για την προώθηση της συμμετοχής του ευρωπαίου πολίτη στα κοινά (2004-2006) [5]- Κοινοτική δράση στον τομέα της δημόσιας υγείας (2003-2008) [6]- Πολιτισμός 2000 (2000-2006) [7]- Τελωνεία (2003-2007) [8]- Daphne II (2004-2008) [9]- eContent Plus (2004-2008) [10]- eLearning (2004-2006) [11]- Erasmus Mundus (2004-2008) [12]- Fiscalis (2003-2007) [13]- Ισότητα μεταξύ γυναικών και ανδρών (2001-2006) [14]- Hercule (2004-2006) [15]- Ευφυής ενέργεια – Ευρώπη (2003-2006) [16]- Life (2000-2006) [17]- Leonardo da Vinci II (2000-2006) [18]- Marco Polo (2003-2010) [19]- Media Plus [20]/Media Training [21] (2001-2006)- Πρόγραμμα για την ασφαλέστερη χρήση του Διαδικτύου (2005-2008) [22]- Έκτο πρόγραμμα πλαίσιο ΕΤΑ (2002-2006) [23]- "Socrates II" (2000-2006) [24]- Νεολαία (2000-2006) [25][1] Βλέπε απόφαση 2000/750/ΕΚ του Συμβουλίου, της 27ης Νοεμβρίου 2000, σχετικά με τη θέσπιση κοινοτικού προγράμματος δράσης για την καταπολέμηση των διακρίσεων (2001 έως 2006) (ΕΕ L 303 της 2.12.2000, σ. 23).[2] Βλέπε απόφαση αριθ. 50/2002/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 2001, για τη θέσπιση προγράμματος κοινοτικής δράσης για την ενθάρρυνση της συνεργασίας μεταξύ κρατών μελών για την καταπολέμηση του κοινωνικού αποκλεισμού (ΕΕ L 10 της 12.1.2002, σ. 1).[3] Βλέπε απόφαση αριθ. 20/2004/ΕΚ του Ευρωπαϊκού Κοινοβουλίου και του Συμβουλίου, της 8ης Δεκεμβρίου 2003, σχετικά με τη θέσπιση γενικού πλαισίου για τη χρηματοδότηση των κοινοτικών ενεργειών υπέρ της πολιτικής για τους καταναλωτές για τα έτη 2004 έως 2007 (ΕΕ L 5 της 9.1.2004, σ. 1).[4] Βλέπε απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση κοινοτικού προγράμματος δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (ΕΕ L 138 της 30.4.2004, σ. 31).[5] Βλέπε απόφαση 2004/100/ΕΚ του Συμβουλίου, της 26ης Ιανουαρίου 2004, σχετικά με τη θέσπιση κοινοτικού προγράμματος δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη) (ΕΕ L 30 της 4.2.2004, σ. 6).[6] Βλέπε απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την υιοθέτηση προγράμματος κοινοτικής δράσης στον τομέα της δημόσιας υγείας (2003-2008) (ΕΕ L 271 της 9.10.2002, σ.


text: 1).[7] Βλέπε απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000, για τη θέσπιση του προγράμματος "Πολιτισμός 2000" (ΕΕ L 63 της 10.3.2000, σ. 1) και απόφαση αριθ. 626/2004/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για την τροποποίηση της απόφασης αριθ. 508/2000/ΕΚ για τη θέσπιση του προγράμματος "Πολιτισμός 2000" (ΕΕ L 99 της 3.4.2004, σ. 3).[8] Βλέπε απόφαση αριθ. 253/2003/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2003, για την υιοθέτηση προγράμματος δράσης για τα τελωνεία στην Κοινότητα (Τελωνεία 2007) (ΕΕ L 36 της 12.2.2003, σ. 1).[9] Βλέπε απόφαση αριθ. 803/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την υιοθέτηση κοινοτικού προγράμματος δράσης (2004 έως 2008) σχετικά με την πρόληψη και την καταπολέμηση της βίας εις βάρος παιδιών, νέων και γυναικών και την προστασία των θυμάτων και των ομάδων κινδύνου (Daphne II) (ΕΕ L 143 της 30.4.2004, σ. 1).[10] Δεν έχει ακόμα εκδοθεί. Βλέπε COM(2004) 96 τελικό, 2004/0025 (COD).[11] Βλέπε απόφαση αριθ. 2318/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την υιοθέτηση πολυετούς προγράμματος (2004-2006) για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (πρόγραμμα eLearning) (ΕΕ L 345 της 31.12.2003, σ. 9).[12] Βλέπε απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για τη θέσπιση προγράμματος για την ενθάρρυνση της ποιότητας στην ανωτάτη εκπαίδευση και την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008) (ΕΕ L 345 της 31.12.2003, σ. 1).[13] Βλέπε απόφαση αριθ. 2235/2002/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2002, για την υιοθέτηση κοινοτικού προγράμματος για τη βελτίωση της λειτουργίας των φορολογικών συστημάτων στην εσωτερική αγορά (Fiscalis 2003-2007) (ΕΕ L 341 της 17.12.2002, σ. 1).[14] Βλέπε απόφαση 2001/51/ΕΚ του Συμβουλίου, της 20ής Δεκεμβρίου 2000, για τη θέσπιση προγράμματος σχετικά με την κοινοτική στρατηγική-πλαίσιο για την ισότητα μεταξύ γυναικών και ανδρών (2001-2005) (ΕΕ L 17 της 19.1.2001, σ. 22).[15] Βλέπε απόφαση αριθ. 804/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση κοινοτικού προγράμματος δράσης για την προώθηση δράσεων στον τομέα της προστασίας των οικονομικών συμφερόντων της Κοινότητας (Hercule) (ΕΕ L 143 της 30.4.2004, σ. 9).[16] Βλέπε απόφαση αριθ. 1230/2003/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, για την υιοθέτηση πολυετούς προγράμματος δράσης στον τομέα της ενέργειας: "Ευφυής ενέργεια - Ευρώπη" (2003-2006) (ΕΕ L 176 της 15.7.2003, σ. 29).[17] Βλέπε κανονισμό (ΕΚ) αριθ. 1655/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000 σχετικά με το χρηματοδοτικό μέσο για το περιβάλλον (LIFE) (ΕΕ L 192 της 28.7.2000, σ. 1)· κανονισμός όπως τροποποιήθηκε από τον κανονισμό (ΕΚ) αριθ. 1682/2004 (ΕΕ L 308 της 5.10.2004, σ. 1).[18] Βλέπε απόφαση 1999/382/ΕΚ του Συμβουλίου, της 26ης Απριλίου 1999, για τη θέσπιση της δεύτερης φάσης του κοινοτικού προγράμματος επαγγελματικής κατάρτισης "Leonardo da Vinci" (ΕΕ L 146 της 11.6.1999, σ. 33).[19] Βλέπε κανονισμό (ΕΚ) αριθ. 1382/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003,


text: για τη χορήγηση κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών (Πρόγραμμα Marco Polo) (ΕΕ L 196 της 2.8.2003, σ. 1).[20] Βλέπε διορθωτικό στην απόφαση 2000/821/ΕΚ του Συμβουλίου, της 20ής Δεκεμβρίου 2000, για την εφαρμογή προγράμματος ενθάρρυνσης της ανάπτυξης της διανομής και της προώθησης των ευρωπαϊκών οπτικοακουστικών έργων (πρόγραμμα MEDIA Plus, Ανάπτυξη, Διανομή και Προώθηση) (2001-2005) (ΕΕ L 336 της 30.12.2000, σ. 82) (ΕΕ L 13 της 17.1.2001, σ. 34)· απόφαση όπως τροποποιήθηκε από την απόφαση αριθ. 846/2004/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 4).[21] Βλέπε απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου, της 19ης Ιανουαρίου 2001, για την εφαρμογή προγράμματος κατάρτισης για επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-Κατάρτιση) (2001-2005) (ΕΕ L 26 της 27.1.2001, σ. 1)· απόφαση όπως τροποποιήθηκε από την απόφαση αριθ. 845/2004/ΕΚ (ΕΕ L 157 της 30.4.2004, σ. 1).[22] Δεν έχει ακόμα εκδοθεί. Βλέπε COM [2004] 91 τελικό, 2004/0023 (COD).[23] Βλέπε απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με το έκτο πρόγραμμα-πλαίσιο της Ευρωπαϊκής Κοινότητας για δραστηριότητες έρευνας, τεχνολογικής ανάπτυξης και επίδειξης, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006) (ΕΕ L 232 της 29.8.2002, σ. 1).[24] Βλέπε απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης "Σωκράτης" (ΕΕ L 28 της 3.2.2000, σ. 1).[25] Βλέπε απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου, της 13ης Απριλίου 2000, για τη θέσπιση του προγράμματος κοινοτικής δράσης "Νεολαία" (ΕΕ L 117 της 18.5.2000, σ. 1).--------------------------------------------------